
讟拽住讟 讛讚祝





	讜讻讬 注讚专讜 砖讜专祝 诪讬 讚诪讬 讛转诐 诇讗 讻转讬讘 讗讜转讜 讛讻讗 讻转讬讘 讗讜转讜 讗讬转诪专 专讘 驻驻讬 诪砖诪讬讛 讚专讘讗 讗诪专 专讗砖讜谉 诪砖诇讞 讜专讘 砖讬诪讬 诪砖诪讬讛 讚专讘讗 讗诪专 讗讞专讜谉 诪砖诇讞 讘砖诇诪讗 专讘 砖讬诪讬 (讘专 讗砖讬) 诪砖诪讬讛 讚专讘讗 讚讗诪专 讗讞专讜谉 诪砖诇讞 拽住讘专 讛讜讗讬诇 讜讙诪专 讘讜 讻驻专讛 讗诇讗 专讘 驻驻讬 诪砖诪讬讛 讚专讘讗 诪讗讬 拽住讘专 住讘专 诇讛 讻专讘讬 讬讜住讬 讚讗诪专 诪爪讜讛 讘专讗砖讜谉 讛讬 专讘讬 讬讜住讬 讗讬诇讬诪讗 专' 讬讜住讬 讚拽讜驻讜转 讚转谞谉 (专讘讬 讬讜住讬 讗讜诪专) 砖诇砖 拽讜驻讜转 砖诇 砖诇砖 砖诇砖 住讗讬谉 砖讘讛诐 转讜专诪讬谉 讗转 讛诇砖讻讛 讜讛讬讛 讻转讜讘 注诇讬讛诐 讗讘''讙 讜转谞讬讗 讗''专 讬讜住讬 诇诪讛 讻转讜讘 注诇讬讛谉 讗讘''讙 诇讬讚注 讗讬讝讛 诪讛谉 谞转专诪讛 专讗砖讜谉 诇讛讘讬讗 讛讬诪谞讛 专讗砖讜谉 砖诪爪讜讛 讘专讗砖讜谉 讚讬诇诪讗 讘注讬讚谞讗 讚讗讬转讞讝讗讬 拽诪讬讬转讗 诇讗 讗讬转讞讝讗讬 讘转专讬讬转讗 讗诇讗 专讘讬 讬讜住讬 讚驻住讞 (讚转谞谉) 讛诪驻专讬砖 驻住讞讜 讜讗讘讚 讜讛驻专讬砖 讗讞专 转讞转讬讜 讜讗讞专 讻讱 谞诪爪讗 讛专讗砖讜谉 讜讛专讬 砖谞讬讛谉 注讜诪讚讬谉 讗讬 讝讛 诪讛谉 砖讬专爪讛 讬拽专讬讘 讚讘专讬 讞讻诪讬诐 专讘讬 讬讜住讬 讗讜诪专 诪爪讜讛 讘专讗砖讜谉 讜讗诐 讛讬讛 砖谞讬 诪讜讘讞专 诪诪谞讜 讬讘讬讗谞讜:





	讛讚专谉 注诇讱 讛讜爪讬讗讜 诇讜





	诪转谞讬' 砖谞讬 砖注讬专讬 讬讜诐 讛讻驻讜专讬诐 诪爪讜转谉 砖讬讛讬讜 砖谞讬讛谉 砖讜讬谉 讘诪专讗讛 讜讘拽讜诪讛 讜讘讚诪讬诐 讜讘诇拽讬讞转谉 讻讗讞讚 讜讗祝 注诇 驻讬 砖讗讬谉 砖讜讬谉 讻砖专讬谉 诇拽讞 讗讞讚 讛讬讜诐 讜讗讞讚 诇诪讞专 讻砖专讬谉 诪转 讗讞讚 诪讛诐 讗诐 注讚 砖诇讗 讛讙专讬诇 诪转 讬拽讞 讝讜讙 诇砖谞讬 讜讗诐 诪砖讛讙专讬诇 诪转 讬讘讬讗 讝讜讙 讗讞专 讜讬讙专讬诇 注诇讬讛诐 讘转讞讬诇讛 讜讬讗诪专 讗诐 砖诇 砖诐 诪转 讝讛 砖注诇讛 注诇讬讜 讛讙讜专诇 诇砖诐 讬转拽讬讬诐 转讞转讬讜 讜讗诐 砖诇 注讝讗讝诇 诪转 讝讛 砖注诇讛 注诇讬讜 讛讙讜专诇 诇注讝讗讝诇 讬转拽讬讬诐 转讞转讬讜 讜讛砖谞讬 讬专注讛 注讚 砖讬住转讗讘 讜讬诪讻专 讜讬驻诇讜 讚诪讬讜 诇谞讚讘讛 砖讗讬谉 讞讟讗转 爪讘讜专 诪转讛 专讘讬 讬讛讜讚讛 讗讜诪专 转诪讜转 讜注讜讚 讗诪专 专讘讬 讬讛讜讚讛 谞砖驻讱 讛讚诐 讬诪讜转 讛诪砖转诇讞 诪转 讛诪砖转诇讞 讬砖驻讱 讛讚诐:





专砖"讬





	讜讻讬 注讚专讜 砖讜专祝. 专讘讗 拽讗 诪讛讚专 诇讬讛 诇专讘 谞讞诪谉 讜诇讟注诪讬讱 讜讻讬 注讚专讜 讛讝拽讬拽讜 讛讻转讜讘 诇砖专讜祝 讜转谞谉 讜讻讜诇谉 谞砖专驻讬谉 讗讘讬转 讛讚砖谉: 讛讻讗 讻转讬讘 讗讜转讜. 诇砖诇讞 讗讜转讜 诇注讝讗讝诇 (讜讬拽专讗 讟讝): 讗转 讛诇砖讻讛. 砖讛砖诇讬讻讜 诇转讜讻讛 砖拽诇讬诐 砖讛讘讬讗讜 讘讗讚专 讜诪诪诇讗讬谉 讛讙讝讘专讬谉 诪讛谉 砖诇砖 拽讜驻讜转 诇转专讜诪讛 诇拽谞讜转 诪讛谉 拽专讘谞讜转 爪讘讜专 转诪讬讚讬谉 讜诪讜住驻讬谉: 讘注讬讚谞讗 讚讗讬转讞讝讗讬. 拽讜驻讛 拽诪讬讬转讗 诇讛拽专讬讘 诪诪谞讛: 诇讗 讗讬转讞讝讗讬 讘转专讬讬转讗. 砖讛专讗砖讜谞讛 谞专讗讬转 诇讛拽专讘讛 诪砖谞转专诪讛 讗讘诇 砖注讬专 砖诇 讝讜讙 专讗砖讜谉 诇讗 谞专讗讛 诇砖诇讜讞 注讚 砖讙诪专讜 讻诇 诪转谞讜转 讛讚诪讬诐 讜讻砖讙诪专讜 谞专讗讛 讗讞专讜谉 讻专讗砖讜谉: 讜讗讞专 讻讱 谞诪爪讗 讛专讗砖讜谉. 讗讜 拽讜讚诐 讞爪讜转 讚讗专讘注讛 注砖专 讗讜 讗讞专 讞爪讜转 讜拽讗 讗诪专 专讘讬 讬讜住讬 诪爪讜讛 讘专讗砖讜谉 讜讗祝 注诇 驻讬 砖讛讜驻专砖 讛砖谞讬 拽讜讚诐 讞爪讜转 讜讻讬 诪讟讗 讞爪讜转 转专讜讬讬讛讜 讗讬讞讝讜 讻讬 讛讚讚讬 讚讛讗 讻诇 讻诪讛 讚诇讗 诪讟讗 讝诪谉 砖讞讬讟转 讛驻住讞 诇讗 讗讬讞讝讬 拽诪讗:





	讛讚专谉 注诇讱 讛讜爪讬讗讜 诇讜





	诪转谞讬' 砖谞讬 砖注讬专讬: 讘诪专讗讛. 砖谞讬讛谉 诇讘谞讬诐 讗讜 砖讞讜专讬诐 讗讜 住讞讜驻讬诐: 讜讬讗诪专 讗诐 砖诇 砖诐 诪转 讜讻讜'. 讛讻讬 诪讬驻专砖' 讗诐 砖诇 砖诐 诪转 讬讗诪专 讝讛 砖注诇讛 讜讻讜' 讜讗诐 砖诇 注讝讗讝诇 诪转 讬讗诪专 讝讛 砖注诇讛 讜讻讜': 讜讛砖谞讬. 讗诐 砖诇 注讝讗讝诇 诪转 讜注讻砖讬讜 讬砖 讻讗谉 砖谞讬诐 诇砖诐 讗讞讚 砖谞砖讗专 诪讝讜讙 专讗砖讜谉 讜讗讞讚 诪讝讜讙 砖谞讬 讘讗讞讚 讬转讻驻专 讜讛砖谞讬 讬专注讛 讜讻谉 讗诐 砖诇 砖诐 诪转 讜讛专讬 讬砖 讻讗谉 砖谞讬诐 诇注讝讗讝诇 讛讗讞讚 讬砖转诇讞 讜讛砖谞讬 讬专注讛 讜讘讙诪专讗 诪驻专砖 讗讬讝讛讜 砖谞讬 讗诐 砖谞讬 砖讘讝讜讙 砖谞讬 讗诐 砖谞讬 砖讘讝讜讙 专讗砖讜谉: 砖讗讬谉 讞讟讗转 爪讘讜专 诪转讛. 讚讻讬 讙诪讬专讬 讞诪砖 讞讟讗讜转 讘讬讞讬讚 讙诪讬专讬 讜讟注诪讗 诪驻讜专砖 讘讛讜专讬讜转 (讚祝 讜.) 讜讘转诪讜专讛 (讚祝 讟讜.) 诪讛 诪爪讬谞讜 讜诇讚 讞讟讗转 讜转诪讜专转 讞讟讗转 讜讞讟讗转 砖诪转讜 讘注诇讬讛 砖诇讗 转诪爪讗诐 讘爪讘讜专 讗祝 砖讻驻专讜 讘注诇讬讛 讜讗注''驻 砖讗驻砖专 诇讛讬讜转 讘爪讘讜专 诇讗 谞讗诪专讛 讗诇讗 讘讬讞讬讚: 讜注讜讚 讗诪专 专讘讬 讬讛讜讚讛 讘讙诪专讗 诪驻专砖 诪讗讬 讗转讗 诇讗讜住讜驻讬: 讬诪讜转 讛诪砖转诇讞. 讜讬讘讬讗 砖谞讬诐 讜讬讙专讬诇 注诇讬讛谉 讘转讞讬诇讛:





转讜住驻讜转





	讜讗诪讗讬 转讛讜讬 讝专讬拽转 讗砖诐 诪爪讜专注 讘讬诪讬谉 讚诪谉 讛讚讬谉 讛讜讛 诇谉 诇诪讬诪专 讚讘讬谉 拽讘诇讛 讜讘讬谉 讝专讬拽讛 讚讗砖诐 诪爪讜专注 讘讬诪讬谉 讚讜诪讬讗 讚诪转谉 砖诪谉 讗讬 诇讗讜 讚讗讛讚专讬讛 拽专讗 诪讚讻转讬讘 讻讞讟讗转 讻讗砖诐 讜讛转讬谞讞 拽讘诇讛 讗讘诇 谞转讬谞讛 讚讘讞讟讗转 讙讜驻讬讛 讘讬诪讬谉 谞讬诪讗 讚讘讗砖诐 诪爪讜专注 谞诪讬 转讬讛讜讬 讘讬诪讬谉 讜转讬专抓 讻讬讜谉 讚讗讛讚专讬讛 拽专讗 讚讻转讬讘 讻讞讟讗转 讻讗砖诐 讛讜讗 讜讚专砖讬谞谉 讻砖讗专 讗砖诪讜转 讬讛讗 讗讬讻讗 诇诪讬诪专 讚讗讛讚专讬讛 诇讙诪专讬 注讜讚 讛拽砖讛 诇诪讗谉 讚讗诪专 讚讘专 讛诇诪讚 讘讙讝讬专讛 砖讜讛 讞讜讝专 讜诪诇诪讚 讘讛讬拽砖 诇讬讛讜讜 讻诇 讗砖诪讜转 讘讬诪讬谉 诇专讘讬 砖诪注讜谉 诪讛讬拽讬砖讗 讚讻讞讟讗转 讻讗砖诐 讗讜 诪讛讬拽讬砖讗 讚讜讝讗转 讛转讜专讛 讜谞专讗讛 诇讬 讚注''讻 诇专讘讬 砖诪注讜谉 讝专讬拽转 讗砖诪讜转 讘砖诪讗诇 诪讚讻转讬讘 讻讞讟讗转 讻讗砖诐 讜讚专砖讬谞谉 讘驻专拽 砖谞讬 讚讝讘讞讬诐 (讚祝 讻讛.) 诇专' 砖诪注讜谉 讙讘讬 诪谞讞讛 讘讗 诇注讜讘讚讛 讘讬讚 注讜讘讚讛 讘讬诪讬谉 讻讞讟讗转 讘讗 诇注讜讘讚讛 讘讻诇讬 注讜讘讚讛 讘砖诪讗诇 讻讗砖诐 讜注''讻 讛讬讬谞讜 讝专讬拽讛 讚讗讬 讘拽讘诇讛 讗驻讬诇讜 讘讞讟讗转 谞诪讬 讛讜讬讗 讘砖诪讗诇 诇专讘讬 砖诪注讜谉 讻讚讗讬转讗 讘讛讚讬讗 驻专拽 砖谞讬 讚讝讘讞讬诐 (讚祝 讻讚:): 诪转谞讬' 砖谞讬 砖注讬专讬 讜讻讜': 讞讚 诇诪专讗讛 讜讞讚 诇拽讜诪讛 讜讞讚 诇讚诪讬诐. 谞专讗讛 诇讬 讚讛讬讬谞讜 讗诇讬讘讗 讚专' 讬讛讜讚讛 讚讗讬 讗诇讬讘讗 讚专' 砖诪注讜谉 讛讗 讚专讬砖 诇讬讛 诇讚专砖讛 讗讞专讬转讬 讘驻''拽 讚砖讘讜注讜转 (讚祝 讬讙:) 讜诇拽讞 讗转 砖谞讬 讛砖注讬专讬诐 诪拽讬砖 砖注讬专 讛诪砖转诇讞 诇砖注讬专 讛驻谞讬诪讬 诪讛 砖注讬专 讛驻谞讬诪讬 讗讬谞讜 诪讻驻专 注诇 讬砖专讗诇 讘砖讗专 注讘讬专讜转 讗祝 砖注讬专 讛诪砖转诇讞 讗讬谞讜 诪讻驻专 注诇 讛讻讛谞讬诐 讘砖讗专 注讘讬专讜转 讜拽讗诪专 讛转诐 讜专讘讬 讬讛讜讚讛 诇讛讻讬 讗讬转拽讜砖 砖讬讛讜 砖讜讬谉 讘诪专讗讛 讜讘拽讜诪讛 讜讘讚诪讬诐 讜拽砖讛 专讘讬 砖诪注讜谉 诪谞讗 诇讬讛 讚讘注讬谞谉 砖讬讛讜 砖讜讬谉 讜诇讬讻讗 诇诪讬诪专 诪砖讜诐 讚讗讬谉 讛讬拽砖 诇诪讞爪讛 讜谞拽讬砖 诇讛讜 诇讻诇 诪讬诇讬 讚讗''讻 诪谞讗 诇讬讛 诇讛砖''住 讚专' 讬讛讜讚讛 诇讬转 诇讬讛 讛讬拽讬砖讗 讗诇讗 诇诪专讗讛 讜拽讜诪讛 讜讚诪讬诐 谞讬诪讗 讚专' 讬讛讜讚讛 讗讬转 诇讬讛 讛讬拽讬砖讗 讗讬驻讻讗 诪拽讬砖 驻谞讬诪讬 诇诪砖诇讞 诪讛 诪砖诇讞 讗讬谞讜 诪讻驻专 注诇 讬砖专讗诇 讘讟讜诪讗转 诪拽讚砖 讜拽讚砖讬讜 讗祝 驻谞讬诪讬 讗讬谞讜 诪讻驻专 注诇 讛讻讛谞讬诐 讘讟讜诪讗转 诪拽讚砖 讜拽讚砖讬讜 讜诇讬讻讗 诇砖谞讜讬讬 讚诇讛讗 诇讗 讗讬爪讟专讬讱 拽专讗 讚诪讗砖专 诇注诐 谞驻拽讗 讛转诐 讚诪讻诇 诪拽讜诐 讛讬讗 讙讜驻讛 转讬拽砖讬 讗砖专 诇注诐 诇诪讛 诇讬 转讬驻讜拽 诇讬讛 诪讛讬拽讬砖讗 讻讚驻专讬' 砖诇讗 . 讬转讻驻专讜 讻讛谞讬诐 讘砖注讬专 讛驻谞讬诪讬 诪讬讛讜 讛讗 讗讬讻讗 诇砖谞讜讬讬 讚诇专讘讬 讬讛讜讚讛 诇讬转 诇讬讛 讛讬拽讬砖讗 讻讬 讛讗讬 讙讜讜谞讗 诪讛 砖注讬专 讛诪砖转诇讞 讗讬谞讜 诪讻驻专 注诇 讬砖专讗诇 讘讟讜诪讗转 诪拽讚砖 讜拽讚砖讬讜 讗祝 砖注讬专 讛驻谞讬诪讬 讗讬谞讜 诪讻驻专 注诇 讛讻讛谞讬诐 讘讟讜诪讗转 诪拽讚砖 讜拽讚砖讬讜 讻讬讜谉 讚诇讗 诪爪讬 诇诪讬诇祝 讚讜诪讛 诇讚讜诪讛 诪讛 诪砖转诇讞 讗讬谞讜 诪讻驻专 注诇 讬砖专讗诇 讗祝 驻谞讬诪讬 讗讬谞讜 诪讻驻专 注诇 讬砖专讗诇 讗讘诇 诇专''砖 讚讚专讬砖 讛讬拽讬砖讗 讘讻讛''讙 讗注''讙 讚诇讗 讛讜讛 诪诪砖 讚讜诪讛 诇讚讜诪讛 讜讗注''讙 讚讛讜讬 诪爪讬 诇诪讬讚专砖 讛讬拽讬砖讗 诇诪讬诇转讗 讗讞专讬转讬 诇诪专讗讛 讜拽讜诪讛 讜讚诪讬诐 讗驻讬' 讛讻讬 讚专讬砖 谞诪讬 讛讗 诪砖讜诐 讚讗讬谉 讛讬拽砖 诇诪讞爪讛 讛''谞 谞讚专讜砖 讛讗 砖诇讗 讬转讻驻专讜 讻讛谞讬诐 讘砖注讬专 讛驻谞讬诪讬 讘讟讜诪讗转 诪拽讚砖 讜拽讚砖讬讜 诪讛讬拽砖 讚砖注讬专 讛诪砖转诇讞 讚讗讬谉 讛讬拽砖 诇诪讞爪讛 讜讗''讻 讗砖专 诇注诐 诇专''砖 诇''诇 诇讗驻讜拽讬 讻讛谞讬诐 讻讚讗讬转讗 讛转诐 讜讛讛讬讗 讘专讬讬转讗 诪讜拽诪讬谞谉 诇讛 讛转诐 讻专讘讬 砖诪注讜谉 讜谞专讗讛 诇讬 讚转诇转讗 拽专讗讬 讚讗讬转拽砖讜 讘讛讜 砖注讬专 讛驻谞讬诪讬 讜砖注讬专 讛诪砖转诇讞 住讘讬专讗 诇讬讛 诇专' 砖诪注讜谉 讚诪讞讚 诪讬谞讬讬讛讜 讙诪专讬谞谉 诪专讗讛 讜拽讜诪讛 讚砖拽讜诇讬谉 讛诐 讜讚诪讬诐 诪讞讚 拽专讗 谞驻拽讗 讜讗讬讬转专 诇讬讛 讞讚 诇注谞讬谉 讻驻专讛 诇诪讬讚专砖 诪讛 砖注讬专 讛驻谞讬诪讬 讗讬谉 诪讻驻专 注诇 讬砖专讗诇 讘砖讗专 注讘讬专讜转 讜讻讜' 讜讻讬讜谉 讚诇讗讜 讛讬拽砖 讙诪讜专 讛讜讗 砖讛专讬 诇讗 诪讚诪讬谞谉 诇讛讜 诇讙诪专讬 讚诇讗 讗诪专讬谞谉 诪讛 讝讛 讗讬谞讜 诪讻驻专 注诇 讬砖专讗诇 讗祝 讝讛 讗讬谞讜 诪讻驻专 注诇 讬砖专讗诇 讜诇讗 讛讜讛 诇谉 诇讗拽讜砖讬谞讛讜 讘讻讬 讛讗讬 讙讜讜谞讗 讗诇讗 诪砖讜诐 讚诪讬讬转专 诇谉 拽专讗 诇讛讻讬 讚讬 诇谞讜 讗诐 谞拽讬砖 讗讜转诐 讘讚讘专 讗讞讚 讜讗诐 讻谉 讗讬 诇讗 讛讜讛 讻转讬讘 讗砖专 诇注诐 诇讗 讛讜讛 诪拽砖讬谞谉 驻谞讬诪讬 诇诪砖转诇讞 讜诪砖转诇讞 诇驻谞讬诪讬 讗诇讗 讚讜拽讗 驻谞讬诪讬 诇诪砖转诇讞 讗讘诇 诪砖转诇讞 诇讗 讛讜讛 诪拽砖讬谞谉 诇驻谞讬诪讬 诇讜诪专 砖诇讗 讬转讻驻专讜 讘讜 讻讛谞讬诐 讻讬讜谉 讚诪砖转诇讞 诪专讜讘讛 讻驻专转讜 讜讛砖转讗 谞诪讬 谞讬讞讗 诪讗讬 讚拽砖讬讗 诇谉 讗诪讗讬 诪讬讬转讬 讛转诐 拽专讗 讚讜诇拽讞 讗转 砖谞讬 讛砖注讬专讬诐 讛讜讛 诇讬讛 诇讗转讜讬讬 诪拽专讗 拽诪讗 讚讜诪讗转 注讚转 讘谞讬 讬砖专讗诇 讬拽讞 砖谞讬 砖注讬专讬 注讝讬诐 讜诇诪讗讬 讚驻专讬砖讬转 谞讬讞讗 讚拽专讗 拽诪讗 讗讬爪讟专讬讱 砖讬讛讜 砖讜讬谉 讘讚诪讬诐 讻讬讜谉 讚讛讛讜讗 拽专讗 讗讬讬专讬 讘讚诪讬诐 讚讙诪专讬谞谉 诪讬谞讬讛 讚诪讚注诐 诇讬讛讜讬 讜讗讬 诇讗 讛讜讛 讻转讬讘 讗诇讗 转专讬 拽专讗讬 讛讜讛 讚专砖讬谞谉 讞讚 砖讬讛讜 砖讜讬谉 讘讚诪讬诐 讚讘讬讛 讗讬讬专讬 拽专讗 讜转谞讬谞讗 诇讚专砖讛 讚讛转诐 诪拽讬砖 砖注讬专 讛诪砖转诇讞 诇驻谞讬诪讬 讗讘诇 诇讜诪专 砖讬讛讜 砖讜讬谉 讘诪专讗讛 讜拽讜诪讛 诇讗 讛讜讛 讚专砖讬谞谉 讻诇诇 讻讬讜谉 讚诇讗 讗砖讻讞谉 讘砖讗专 讝讘讞讬诐 砖讬讛讜 砖讜讬谉 讘诪专讗讛 讜拽讜诪讛 讗诇讗 诪讚诪讬讬转专 诇谉 拽专讗 讘转专讗 讚专砖讬谞谉 砖讜讬谉 讘诪专讗讛 讜拽讜诪讛:





专讘讬谞讜 讞谞谞讗诇

砖谞讗' 讜砖诇讞 讗讜转讜 诇注讝讗讝诇 讗讜转讜 讗讞讚 讜诇讗 砖谞讬诐. 



讗讬讝讛 诪砖诇讞 专讘 驻驻讬 诪砖诪讬讛 讚专讘讗 [讗诪专] 专讗砖讜谉 诪砖诇讞 住讘专 诇讛 讻专' 讬讜住讬 讚讗诪专 诪爪讜讛 讘专讗砖讜谉 讻讜':




讛讚专谉 注诇讱 讛讜爪讬讗讜 诇讜. 



砖谞讬 砖注讬专讬 讬讜讛"讻 诪爪讜转谉 砖讬讛讜 砖讜讬谉 讻讜'.





专讬讟讘"讗

讛讻讗 讻转讬讘 讗讜转讜.  诇讜诪专 砖讗讬谞讜 诪砖诇讞 讗诇讗 讗讞讚 讜讛讗讞专讬诐 讬专注讜 注讚 砖讬住转讗讘讜 讜讬驻诇讜 讚诪讬讛诐 诇谞讚讘讛:



讘砖诇诪讗 专讘 砖讬诪讬 讘专 讗砖讬 诪砖诪讬讛 讚专讘讗 拽住讘专 讛讜讗讬诇 讜讙诪专 讻驻专讛 讘讜. 驻讬壮 讛讜讗讬诇 讜讙诪专 讻驻专讛 讘砖注讬专 砖讘讗 注诪讜 讜专讗讜讬 讛讜讗 讝讛 砖讬讛讗 谞讙专专 讗讞专讬讜 诇讛诇讻讜转讬讜 讗诇讗 专讘 驻驻讬 诪砖诪讬讛 讚专讘讗 诪讗讬 拽住讘专 讛拽砖壮 专讘讬壮 讗诇讞谞谉 讝状诇 讗讚专讘讛 讻讚讬讚讬讛 讚讬拽讗 诪转谞讬壮 讟驻讬 讚转谞谉 诇拽诪谉 讘驻壮 砖谞讬 砖注讬专讬 诪转 讬讘讬讗 砖谞讬诐 讜讬讙专讬诇 注诇讬讛诐 讜讻讜壮 讜注讚 讛砖谞讬 讬专注讛 注讚 砖讬住转讗讘. 讗诇诪讗 讞讘讬专讜 砖诇 讗讜转讜 砖注讬专 砖诪转 讛讜讗 讛诪砖转诇讞. 讜讛砖谞讬 讛讜讗 专讜注讛. 讜转讬专抓 讚讛讗 诪爪讬壮 诇诪讬讚讞讬 诪讗讬 砖谞讬 砖谞讬 砖诇 讝讜讙 专讗砖讜谉. 讬专注讛 注讚 砖讬住转讗讘 讜讛讗讞专讜谉 讬砖转诇讞:



砖诇砖 拽讜驻讜转 砖诇 砖诇砖 住讗讬谉 讻讜'.  讜讘诪拽讜诪讜 讘诪住壮 砖拽诇讬诐 诪驻专砖 砖转讜专诪讬谉 讗转 讛专讗砖讜谞讛 诇砖诐 讘谞讬 讗专抓 讬砖专讗诇 砖诪讘讬讗讬谉 砖拽诇讬诐 转讞诇讛 讜讛砖谞讬 诇砖诐 讘谞讬 讬砖专讗诇 砖讘注诪讜谉 讜诪讜讗讘 讛拽专讜讘讬谉 诇讗专抓 讬砖专讗诇. 讜讛讙壮 诇砖诐 诪讚讬 讜诇砖诐 讬讜谉 讜诇砖诐 诪讚讬谞讜转 讛专讞讜拽讜转. 讜讘讜讚讗讬 砖讻诇 讛拽讜驻讜转 讜转专讜诪讜转 诇讻诇 讬砖专讗诇 讻讬 讻诇谉 砖讜转驻讬谉 讘拽专讘谞讜转 爪讘讜专 砖讘讻诇 讬讜诐 讜讬讜诐 讗诇讗 讘砖注讛 砖转讜专诪讬谉 讗转 讛诇砖讻讛 讛讬讜 讗讜诪专讬壮 砖讬讛讗 谞拽专讗转 讻诇 讗讞转 讜讗讞转 诇砖诐 讘注诇讬讛 拽专讬讗转 砖诐 讘注诇诪讗 诪驻谞讬 砖讻诇 讛拽讜讚诐 讝讻讛:



讚讬诇诪讗 砖讗谞讬 讛转诐 讚讘注讬讚谞壮 讚讗讬转讞讝讬讬讗 拽诪讬讬转讗 诇讗 讗讬转讞讝讬讬讗 讘转专讬 讘转专讬讬转讗.  砖注讚讬讬谉 诇讗 谞转专诪讛 讜讛专讗砖讜谞壮 谞专讗讬转 诇讛拽专讘讛 诪砖谞转专诪讛 诪讛 砖讗讬谉 讻谉 讘讝讜 讻讬 讛砖注讬专 砖诇 讝讜讙 专讗砖讜谉 诇讗 谞专讗讛 诇砖诇讞 注讚 砖谞讙诪专讜 讻诇 讛讚诪讬诐 讜讻砖谞讙诪专讜 讻诇 讛讚诪讬诐 砖谞讬讛壮 谞专讗讜 诇砖诇讜讞:



讗讬讝讛 诪讛谉 砖讬专爪讛 讬拽专讬讘. 驻讬壮 讜讗驻讬诇讜 讘砖讗讘讚 讜谞诪爪讗 拽讜讚诐 讞爪讜转 讚诇讗 讞讝讬 讞讚 诪谞讬讬讛讜 注讚 砖讘讗 讞爪讜转 讜讗讝 谞专讗讜 砖谞讬讛诐 诇讛拽专讘讛:



讜讗诐 讛讬讛 砖谞讬 诪讜讘讞专 诪诪谞讜 讬讘讬讗讛讜. 驻讬壮 讜诇讗 砖讬讬讱 住讘专讗 讝讜 讙讘讬 砖注讬专 砖讗讬谞讜 讗诇讗 诇砖诇讜讞. 讗讘诇 讘驻住讞 砖讬讬讱 砖讗讻讬诇转讜 诪爪讜讛 讜讬砖 讘讜 讙诐 讻谉 讗讬诪讜专讬诐 诇诪讝讘讞 讜讘注讬 诇诪讬讛讜讬 诪谉 讛诪讜讘讞专. 住诇讬拽 驻讬专拽讗 转状诇:



驻专拽 讜壮 
砖谞讬 砖注讬专讬 讬讜诐 讛讻驻讜专讬诐 诪爪讜转谉 砖讬讛讜 砖讜讬谉 讘诪专讗讛 讜讘拽讜诪讛 讜讘讚诪讬诐.  讬砖 诪拽砖讬诐 讛讬讗讱 讗驻砖专 砖讬讛讜 砖讜讬谉 讘诪专讗讛 讜讘拽讜诪讛 讚讛讗 讗诪专讬壮 讘住谞讛讚专讬谉 讙讘讬 讘谉 住讜专专 讜诪讜专讛 砖诇讗 讛讬讛 讜诇讗 注转讬讚 诇讛讬讜转 诪砖讜诐 讚讻转讬壮 讘谞谞讜 讝讛 砖讬讛讜 讗讘讬讜 讜讗诪讜 砖讜讬谉 讘诪专讗讛 讜讘拽讜诪讛. 讜讬砖 诪转专爪讬诐 讚讛转诐 讛讜讗 讘讘谞讬 讗讚诐 砖讬砖 诇讛诐 讘驻专爪讜驻诐 讜拽讜诪转诐 讛专讘讛 爪讬讜专讜转 讜注谞讬谞讬诐 讞诇讜拽讬诐 讗讘诇 讘讘注诇讬 讞讬讬诐 讗驻砖专 砖讬讛讜 砖讜讬谉 讘诪专讗讛 讜讘拽讜诪讛. 讜拽砖讬讗 诇讛讜 诪讛 砖讗诪专讜 讘讬专讜砖诇诪讬 砖讗驻讬诇讜 讘讞讟讬诐 讗讬谉 讞讟讛 讚讜诪讛 诇讞讘专转讛 诪诪砖 诇讻讱 驻讬专砖讜 讚讛讻讗 诇讗讜 砖讜讬谉 诪诪砖 讘讚拽讚讜拽 讗诇讗 砖讬讛讜 讚讜诪讬谉 讝讛 诇讝讛 讚专讱 讻诇诇 讻诇 诪讛 砖讗驻砖专 讚讘讛讗 住讙讬 诇注谞讬谉 讘注诇讬 讞讬讬诐. 讜讻谉 谞专讗讛 诪驻讬壮 专砖状讬 砖驻讬专砖 砖讬讛讜 砖讜讬谉 讘诪专讗讛 砖谞讬讛诐 诇讘谞讬诐 讗讜 砖讞讜专讬诐 讜讻谉 注讬拽专:



讜诇拽讬讞转谉 讻讗讞讚 讜讗注状驻 砖讗讬谞谉 砖讜讬谉 讻砖专讬谉.  诇拽讞 讗讞讚 讛讬讜诐 讜讗讞讚 诇诪讞专 讻砖专讬谉 讜诇讗讜 讚讜拽讗 诇诪讞专 讗诇讗 讗驻讬诇讜 诪讻讗谉 讜注讚 注砖专讛 讬诪讬诐 讗诇讗 讗讜专讞讗 讚诪诇转讗 谞拽讟 讜讗注状讙 讚拽转谞讬 砖讗注驻状讬 砖讗讬谞谉 砖讜讬谉 讻砖专讬谉 讘讚讬注讘讚 讗讬爪讟专讬讱 诇诪讬转谞讬 讚诇拽讬讞讛 讻讗讞讚 诇讗 诪讬注讻讘讗 讘讚讬注讘讚 讚讛讜讛 讗诪讬谞讗 讚讘讛讗 讻讬讜谉 讚讗驻砖专 诪注讻讘:



诪转 讗讞讚 诪讛诐 讗诐 注讚 砖诇讗 讛讙专讬诇 诪转 讬拽讞 讝讜讙 诇砖谞讬. 驻讬专讜砖 讻讬讜谉 讚诇拽讬讞转谉 讻讗讞讚 讗讬谞讜 讗诇讗 诇讻转讞诇讛 讜诇诪爪讜讛. 讛讗 谞诪讬 讻讚讬注讘讚 讞砖讘讬谞谉 诇讬讛 讜讚讬讬谞讜 砖谞转拽讬讬诐 讻讘专 诪爪讜转 诇拽讬讞讛 讻讗讞讚 讜讬砖 砖驻讬壮 讚诪讬讬专讬 讘砖讻讘专 谞诇拽讞 砖注讬专 讛谞注砖讛 讘讞讜抓 砖讗诐 诇讗 讻谉 砖谞讬 讝讛 讬讻讜诇 诇讛讬讜转 诇讞讟讗转 砖诇 砖注讬专 砖谞注砖讛 讘讞讜抓 讻讚讗讬转讗 讘讙诪专讗 讻讬讜谉 砖注讚讬讬谉 讗讬谉 讘讜 讛讙专诇讛. 讛诇讻讱 诪驻专讬砖讬谉 讝讛 诇讛拽专讬讘讜 讘讞讜抓 讜讬拽讞讜 砖谞讬诐 诇砖诐 讜诇注讝讗讝诇 讜诇讗 谞讛讬专壮 诪讚诇讗 驻讬专砖讜讛 讘讙诪专讗 讗诇讗 讜讚讗讬 住转诪讗 拽转谞讬 讜讗祝 注讚 驻讬 砖讗讬谉 诇谞讜 注讚讬讬谉 砖注讬专 诇注砖讜转 讘讞讜抓. 砖讗讬谉 诪爪讜转 诇拽讬讞讛 讻讗讞转 讻诇 讻讱 诇注专讘讘 注诇讬讜 讗转 讛砖讜专讛 讻诇 讻讱:



讜讗诐 诪砖讛讙专讬诇 诪转 讬拽讞 讝讜讙 诇砖谞讬.  讬砖 诪拽砖讬诐 讗诪讗讬 诇讗 驻砖讟讬谞谉 诪讛讻讗 讚讛讙专诇讛 诪注讻讘讗 诇注讬诇 讘驻诇讜讙转讗 讚专讘讬 讬谞讗讬 讜专讘讬 讬讜讞谞谉 讘驻专拽 讟专祝 讘拽讬诇驻讬 讚讗诐 讗讬转讗 讚讛讙专诇讛 讗讬谞讛 讗诇讗 诇诪爪讜讛 讛讜讛 诇谉 诇诪讬诪专 讬拽讞 讝讜讙 诇砖谞讬 讻讚讗诪专讬谞谉 讙讘讬 诇拽讬讞转谉 讻讗讞讚 诪砖讜诐 讚诇拽讬讞讛 讻讗讞讚 诇讗 诪注讻讘讗. 讜诪转专爪讬壮 讚诇注讜诇诐 讗讬诪讗 诇讱 讛讙专诇讛 诇讗 诪注讻讘讗 讜讛讻讗 诪砖讜诐 诪爪讜讛 讬讘讬讗 砖谞讬诐 讜讬讙专讬诇 讻讬讜谉 讚讗驻砖专. 讜诇讗 讚诪讬 诇诇拽讬讞讛 讚讛转诐 讗讬谞讛 诪爪讜讛 讻状讻 讻讬讜谉 砖讗讬谞讛 讘讬讜诐 讛讻驻讜专讬诐 注爪诪讜 讚讗注状讙讘 讚讗诐 诇讗 诇拽讞 诪讘注讜讚 讬讜诐 讬拽讞 讘讬讜诐 讛讻驻讜专讬诐 讻讚讗讬转讗 讘驻住讞讬诐 驻专拽 讗诇讜 讚讘专讬诐. 诪状诪 注讬拽专 诪爪讜转 诇拽讬讞讛 讘讞讜诇 讛讜讗 讜诇讛讻讬 住讙讬 诇谉 讘讛 讘讻诇 讚讛讜 诪讛 砖讗讬谉 讻谉 讘讛讙专诇讛 砖讛讬讗 诪诪注砖讛 讬讜诐 讛讻驻讜专讬诐 讜讛讬讗 注讘讜讚讛 讙诪讜专讛 讗讜 注讘讜讚讛 拽爪转:





讛诪讗讬专讬

讛诪驻专讬砖 驻住讞讜 讜讗讘讚 讜讛驻专讬砖 讗讞专 转讞转讬讜 讜讗讞专 砖讛驻专讬砖 讗转 讛砖谞讬 拽讜讚诐 砖讬砖讞讟 谞诪爪讗 讛专讗砖讜谉 讜讛专讬 砖谞讬讛诐 注讜诪讚讬诐 讬拽专讬讘 讗转 讛诪讜讘讞专 诇驻住讞 讜讞讘专讜 讬拽专讘 砖诇诪讬诐 讜讗诐 讗讬谉 讘专讬专讛 讬拽专讬讘 讗讬讝讛 砖讬专爪讛 讗诇讗 砖讛讚讘专 谞讗讛 讘专讗砖讜谉 讜讛讗讞专 讬拽专讘 砖诇诪讬诐 讛讗 讻诇 砖诇讗 谞诪爪讗 注讚 砖谞砖讞讟 讛诪讜驻专砖 转讞转讬讜 讬拽专讘 砖诇诪讬诐: 讜谞砖诇诐 讛驻专拽 转讛诇讛 诇讗诇:



砖谞讬 砖注讬专讬 讜讻讜' 讝讛 讛驻专拽 讛讻讜讜谞讛 讘讜 诇讛砖诇讬诐 诪讛 砖讛讜讞诇 讘住讜祝 驻专拽 砖诇驻谞讬讜 讘讘讬讗讜专 讗诐 讗讬专注讜 拽爪转 拽诇拽讜诇讬诐 讘注讘讜讚讛 讛讬讗讱 讬讚讜谉 讘讛诐 讜讬讞讝讜专 讗讞"讻 诇注谞讬谉 住讚专讬 讛注讘讜讚讜转 砖驻住拽 讘讛诐 讘注谞讬谉 讛讝讗讜转 砖诇 讚诐 驻专 讜砖注讬专 讜注诇 讝讛 讛爪讚 讬讞诇拽讜 注谞讬讬谞讬 讛驻专拽 诇砖诇砖讛 讞诇拽讬诐 讛专讗砖讜谉 诇讘讗专 注谞讬讬谞讬 讛砖注讬专讬诐 诪讛 砖爪专讬讱 诇讚拽讚拽 讘注谞讬讬谞诐 讜讗诐 诇讗 讚拽讚拽 讻专讗讜讬 讗诐 谞驻住诇讛 讛注讘讜讚讛 讘讻讱 讗诐 诇讗讜 讜讻谉 讻砖讬讙讬注 拽诇拽讜诇 讘讗讘讬讚转 讗讞讚 诪谉 讛砖注讬专讬诐 讛讬讗讱 讛讜讗 注讜砖讛 讛砖谞讬 诇讘讗专 砖讗讞专 砖住讬讬诐 讛讝讗讜转 砖诇 驻专 讜砖注讬专 诪转注住拽 讘砖注讬专 讛诪砖转诇讞 讘讜讬讚讜讬讜 讜讘砖诇讜讞讜 讛砖诇讬砖讬 砖讗讞"讻 诪砖转讚诇 讘砖专讬驻转 讛驻专 讜讛砖注讬专 讜注讜诪讚 注讚 砖讬转讘专专 诇讜 砖讛讙讬注 讛砖注讬专 诇诪讚讘专 讝讛讜 砖专砖 讛驻专拽 讚专讱 讻诇诇 讗诇讗 砖讬讘讜讗讜 讘讜 讛专讘讛 讚讘专讬诐 注"讬 讙诇讙讜诇 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐 讜讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讛 转讬讜讞讚 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 砖谞讬 砖注讬专讬 讬讜诐 讛讻驻专讬' 诪爪讜转诐 砖讬讛讬讜 砖讜讬诐 讘诪专讗讛 讜讘拽讜诪讛 讜讘讚诪讬诐 讜诇拽讬讞转诐 讻讗讞转 讗注"驻 砖讗讬谞谉 砖讜讬诐 讻砖专讬诐 诇拽讞 讗讞讚 讛讬讜诐 讜讗讞讚 诇诪讞专 讻砖专讬诐 诪转 讗讞讚 诪讛诐 讗诐 注讚 砖诇讗 讛讙专讬诇 诪转 讬拽讞 讝讜讙 诇砖谞讬 讗诐 诪砖讛讙专讬诇 诪转 讬讘讬讗 砖谞讬诐 讜讬讙专讬诇 注诇讬讛诐 诇讻转讞诇讛 讜讬讗诪专 讗诐 砖诇 砖诐 诪转 讝讛 砖注诇讛 注诇讬讜 讛讙讜专诇 诇砖诐 讬转拽讬讬诐 转讞转讬讜 讜讛砖谞讬 讬专注讛 注讚 砖讬住转讗讘 讜讬诪讻专 讜讬驻诇讜 讚诪讬讜 诇谞讚讘讛 砖讗讬谉 讞讟讗转 爪讘讜专 诪转讛 专' 讬讜讚讛 讗讜诪专 转诪讜转 讜注讜讚 讗诪专 专"讬 谞砖驻讱 讛讚诐 讬诪讜转 讛诪砖转诇讞 诪转 讛诪砖转诇讞 讬砖驻讱 讛讚诐 讗诪专 讛专"诐 讛讞讝讬专 诪诇转 砖谞讬 讘砖注讬专讬 讬讜诐 讛讻驻专讬诐 砖诇砖讛 驻注诪讬诐 讜讛讜讗 讗诪专讜 讜诪讗转 注讚转 讘谞讬 讬砖专讗诇 讬拽讞 砖谞讬 砖注讬专讬 注讝讬诐 讜讗诪专 讜诇拽讞 讗转 砖谞讬 讛砖注讬专讬诐 讜讗诪专 讜谞转谉 注诇 砖谞讬 讛砖注讬专讬诐 讙讜专诇讜转 讜讘讗讛 讛拽讘诇讛 砖讬讛讬讜 砖谞讬讛诐 砖讜讬诐 讘诪专讗讛 讜讘拽讜诪讛 讜讘讚诪讬诐 讜讗诪专谞讜 诪爪讜讛 讜诇讗 讗诪专谞讜 讞讜讘讛 诇驻讬 砖讗诪专 讗讞专 讻讱 讛砖注讬专 讜诇讗 讗诪专 讛讗讞讚 讬专讗讛 砖专讜爪讛 讘讜 砖注讬专 诪"诪 讜讗诪专讜 讘讻讗谉 讜讬讗诪专 讗诐 砖诇 砖诐 诪转 讜讗诐 砖诇 注讝讗讝诇 诪转 讗讬谞讜 专讜爪讛 砖讬讗诪专 讛砖谞讬 诪讗诪专讬诐 讻讚讬 诇讛讜爪讬讗 讛住驻拽 讻诪讜 砖讗诪专谞讜 讘驻住讞讬诐 讗诐 讙讚讬 讗诪专 诇讬 专讘讬 讜讗诐 讟诇讛 讗诪专 诇讬 专讘讬 讻讬 讗讬谞讜 住驻拽 讗爪诇讜 讻讗谉 砖讗讞专 讛讙讜专诇 诪转 讗讞讚 诪讛诐 讗讘诇 讛讜讗 诪住驻专 讗讬讱 讬讛讬讛 诪讗诪专讜 讗诐 砖诇 砖诐 诪转 讗讜 讗讬讱 讬讗诪专 讗诐 砖诇 注讝讗讝诇 诪转 讜讗诪专讜 讛砖谞讬 讬专注讛 注讚 砖讬住转讗讘 专讜爪讛 讘讜 讛砖谞讬 诪谉 讛砖谞讬诐 砖讛讙专讬诇 注诇讬讛诐 讘住讜祝 讻讬 驻住拽 讛讛诇讻讛 讗讬谉 讘注诇讬 讞讬讬诐 谞讚讞讬诐 讜注谞讬谉 诪转讛 砖转讗住祝 诇讘讬转 讜讬谞讬讞讜讛 注讚 砖转诪讜转 讜讬讚讜注 讻讬 砖注讬专 讬讜诐 讛讻驻专讬诐 讛诐 讞讟讗转 讛爪讘讜专 讗诪专讜 讜诪讗转 注讚转 讘谞讬 讬砖专讗诇 讬拽讞 砖谞讬 砖注讬专讬 注讝讬诐 诇讞讟讗转 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 砖谞讬 砖注讬专讬 讬讜诐 讛讻驻专讬诐 专"诇 讗讜转诐 砖谞讗诪专 注诇讬讛诐 讗讞讚 诇讚' 讜讗讞讚 诇注讝讗讝诇 诪爪讜转诐 砖讬讛讬讜 砖讜讬诐 讘诪专讗讛 专"诇 砖谞讬讛诐 砖讞讜专讬诐 讗讜 砖谞讬讛诐 诇讘谞讬诐 讗讜 讗讞讚 诪砖讗专 讛爪讘注讬诐 讜讻谉 砖讬讛讬讜 砖讜讬诐 讘拽讜诪讛 讜讘讚诪讬诐 讜驻讬' 讛讟注诐 讘讙诪' 诪驻谞讬 砖砖诇砖讛 驻注诪讬诐 讻转讜讘 讘讛诐 砖谞讬 讗' 讜诪讗转 注讚转 讘谞讬 讬砖专讗诇 讬拽讞 砖谞讬 砖注讬专讬 注讝讬诐 讜讻讜' 讘' 讜诇拽讞 讗转 砖谞讬 讛砖注讬专讬诐 讙' 讜谞转谉 [讗讛专谉] 注诇 砖谞讬 讛砖注讬专讬诐 讙讜专诇讜转 讜讘讻讜诇诐 讛讬讛 讬讻讜诇 诇讜诪专 砖注讬专讬诐 讜诪讬注讜讟 砖注讬专讬诐 砖谞讬诐 讜诇讚拽讚拽 砖谞讬诐 讜诇讗 讬讜转专 讙诐 讻谉 讗讬谞讜 爪专讬讱 砖讛专讬 讻转讬讘 讗讞讚 诇讚' 讜讗讞讚 诇注讝讗讝诇 讜谞诪爪讗讜 砖诇砖转诐 讬转专讬诐 诇讚专讜砖 诪讛诐 砖诪爪讜转诐 砖讬讛讬讜 砖讜讬诐 讘诪专讗讛 讜讘拽讜诪讛 讜讘讚诪讬诐 诇讻转讞讬诇讛 讗诇讗 砖驻讬专砖 讘讛谉 讗讞"讻 砖讗诐 讗讬谞谉 砖讜讬谉 讻砖专 诪讚讻转讬讘 砖注讬专 讗讞讚 诇讚' 讜砖注讬专 讗讞讚 诇注讝讗讝诇 讜讛讬讛 讬讻讜诇 诇讜诪专 讜讗讞讚 诇注讝讗讝诇 讜讻谉 诪爪讜转诐 砖转讛讗 诇拽讬讞转诐 讘讘转 讗讞转 讗诇讗 砖讗祝 讝讜 诇讻转讞讬诇讛 讜讗诐 诇拽讞 讗讞讚 讛讬讜诐 讜讗讞讚 诇诪讞专 讻砖专:



诪转 讗讞讚 诪讛诐 讗诐 注讚 砖诇讗 讛讙专讬诇 诪转 讬拽讞 讝讜讙 诇砖谞讬 砖讛专讬 讗讬谉 诇拽讬讞转诐 讻讗讞讚 诪注讻讘转 讻诪讜 砖讘讬讗专谞讜 讛讙专讬诇 注诇讬讛诐 讜讗诐 诪砖讛讙专讬诇 诪转 讜讛讜讗 讗讬谉 讬讻讜诇 诇拽讚砖 讗讞专 讘诪拽讜诪讜 讗诇讗 讘讙讜专诇 讜讝讛 讛谞砖讗专 讗讬谞讜 讬讻讜诇 诇注诇讜转 讗转讜 讘讙讜专诇讜 砖讗诇讜 讛讬讛 讬讜讚注 讗讬讝讛 讛讜讗 讗讬谉 讻讗谉 讙讜专诇 讜讗诐 讗讬谞讜 讬讜讚注 砖诪讗 讬讞诇讬驻讛讜 注讻砖讬讜 讘讙讜专诇 砖谞讬 诪诪讛 砖讛讜讗 诪转讜讱 讻讱 爪专讬讱 砖讬讘讬讗 砖谞讬诐 讜讬讙专讬诇 注诇讬讛诐 诇讻转讞讬诇讛 讜讝讛 砖讗诪专 讗诐 砖诇 [讻讜'] 诪转 诇讗 砖讬讛讗 讛讜讗 诪住驻拽 讘讻讱 砖诪讗讞专 砖讻讘专 讛讙专讬诇 注诇 讻诇 驻谞讬诐 讬讜讚注 讛讜讗 讗讬讝讛 诪转 讜讗祝 诇讻砖转讗诪专 砖讗讬谞讜 讬讜讚注 讗讬讝讛 诪转 讗讬谉 转谞讗讜 讻诇讜诐 讜讗讬谉 诇讜 转拽谞讛 讗诇讗 砖讬讘讬讗 砖谞讬诐 讜讬注砖讛 讘讛诐 讻讚讬谞诐 砖讗诇讜 讛讬讜 砖谞讬讛诐 拽专讘讬诐 讛讬讛 讗驻砖专 诇讜诪专 讻谉 讗讘诇 讗诇讜 讛讗讞讚 拽专讘 讜讛讗讞专 讛讜诇讱 诇注讝讗讝诇 讜注诇 讻诇 驻谞讬诐 爪专讬讱 讛讜讗 砖讬转讘专专 讗讬讝讛 诇砖诐 讜讗讬讝讛 诇注讝讗讝诇 讗诇讗 讻讱 驻讬专讜砖讜 砖讗讞专 砖讛讙专讬诇 讛讝讜讙 砖讛讘讬讗 讗诐 讗讜转讜 砖诪转 诪讝讜讙 专讗砖讜谉 讛讬讛 砖诇 砖诐 讬拽讞 讛讜讗 注讻砖讬讜 讗讜转讜 砖注诇讛 注诇讬讜 讛讙讜专诇 诇砖诐 讘讝讜讙 砖谞讬 讜讬讗诪专 讝讛 转讞转讬讜 讜讬砖讗专讜 砖谞讬诐 转讞转讬讜 诇注讝讗讝诇 讜讗诐 砖诇 注讝讗讝诇 诪转 讬讗诪专 注讻砖讬讜 注诇 讗讜转讜 砖注诇讛 注诇讬讜 讛讙讜专诇 诇注讝讗讝诇 讘讝讜讙 砖谞讬 讝讛 转讞转讬讜 讜谞砖讗专讜 砖谞讬诐 诇砖诐 讜讗讜转诐 砖谞讬诐 砖谞砖讗专讜 讗诐 砖诇 注讝讗讝诇 讛讬讛 诪砖诇讞 讗讞讚 讜讛砖谞讬 讬专注讛 讜讗诐 砖诇 砖诐 讛讬讛 诪拽专讬讘 讗转 讛讗讞讚 讜讛砖谞讬 讬专注讛 讜驻讬' 讘讙诪' 砖讛砖谞讬 砖诇 讝讜讙 砖谞讬 讬专注讛 讜讛专讗砖讜谉 讬拽专讘 讜讗注"驻 砖谞讚讞讛 讛专讗砖讜谉 讗讬谉 讘注诇讬 讞讬讬诐 谞讬讚讞讬谉 讜驻讬专砖 讘讚讬谉 专注讬讛 讝讜 砖讬专注讛 注讚 砖讬住转讗讘 讜讬诪讻专 讜讬驻诇讜 讚诪讬讜 诇谞讚讘讛 砖讗讬谉 讞讟讗转 爪讘讜专 诪转讛 讻诇讜诪专 砖讗注"驻 砖谞转讻驻专讜 讘讗讞专 讜讞讟讗转 砖谞转讻驻专讜 讘注诇讬讛 讘诪讬转讛 专"诇 砖讬讻谞讬住讜讛 诇讘讬转 讜讬诪讜转 砖诐 诇讗 谞讗诪专 讻谉 讗诇讗 讘讞讟讗转 讬讞讬讚 讗讘诇 讞讟讗转 爪讘讜专 诇讗 讻诪讜 砖讛转讘讗专 谞' 讗' 讜砖注讬专讬诐 讗诇讜 讛谉 砖诇 砖诐 讛谉 砖诇 注讝讗讝诇 讞讟讗转 讛谉 讻讚讻转讬讘 讜诪讗转 注讚转 讘谞讬 讬砖专讗诇 讬拽讞 砖谞讬 砖注讬专讬 注讝讬诐 诇讞讟讗转 讜专' 讬讛讜讚讛 讗讜诪专 转诪讜转 讜讟注诐 诪讞诇讜拽转诐 砖转"拽 住讜讘专 讛讜讗讬诇 讜讞诪砖 讞讟讗讜转 谞讗诪专 注诇讬讛谉 砖讘诪讬转讛 讜讬砖 诪讛谉 砖诇砖 砖讗讬谉 诇讛诐 诪拽讜诐 讘爪讘讜专 讻讙讜谉 讜诇讚 讞讟讗转 砖讛专讬 讗讬谉 爪讘讜专 诪讘讬讗 谞拽讘讛 讜转诪讜专转 讞讟讗转 砖讗讬谉 爪讘讜专 注讜砖讬谉 转诪讜专讛 讜诪转讜 讘注诇讬讛 砖讗讬谉 爪讘讜专 诪转讬诐 讗祝 讛砖谞讬诐 讛谞砖讗专讬诐 讜讛诐 谞转讻驻专讜 讘注诇讬讛 讜注讘专讛 砖谞转讛 诇讗 谞讗诪专讛 讘爪讘讜专 讜专' 讬讛讜讚讛 住讜讘专 砖诪讗讞专 砖砖谞讬 讗诇讜 讬砖 诇讛诐 诪拽讜诐 讗祝 讘爪讘讜专 讬讗诪专 讻谉 讗祝 讘爪讘讜专 讜讗讬谉 讛诇讻讛 讻讚讘专讬讜 讗诇讗 讻转"拽 讜讘注讘专讛 砖谞转谞讛 诪讬讛讗 讻讘专 讘讬讗专谞讜 砖讬砖 驻讜住拽讬诐 砖讗讬谞讛 讘诪讬转讛:



讜注讜讚 讗诪专 专' 讬讛讜讚讛 讜讻讜' 讜诇驻讬 诪讛 砖讛转讘讗专 讘讙诪' 住"讚 讘' 讻讱 讛讜讗 驻讬专讜砖讛 讻诇讜诪专 砖讘诪砖谞讛 专讗砖讜谞讛 诇讗 谞转讘专专 诇谞讜 诪讞诇拽转 讘讬谞讬讛诐 讗诇讗 砖讘诪讛 砖讗诪专讜 讞讻诪讬诐 讬专注讛 讗诪专 专' 讬讛讜讚讛 讬诪讜转 讜诪"诪 讛讬讬转讬 住讜讘专 砖讗祝 专' 讬讛讜讚讛 住讜讘专 砖谞讬 砖讘讝讜讙 专讗砖讜谉 讬拽专讘 讜诇诪讚 砖讗祝 讘讝讜 讞诇拽 专' 讬讛讜讚讛 诪驻谞讬 砖讛讜讗 住讜讘专 砖讘注诇讬 讞讬讬诐 谞讚讞讬谉 讻诇讜诪专 砖诇讗 诇讞讝讜专 讜诇专讗讜转 讜讛讬诇讻讱 谞砖驻讱 讚诐 讛砖注讬专 砖诇 砖诐 讗讞专 砖谞砖讞讟 讜讛讜讗 讛讚讬谉 诇诪转 讬诪讜转 讛诪砖转诇讞 砖讛专讬 谞讚讞讛 讘诪讬转转 讛讗讞专 讗讜 讘砖驻讬讻转 讚诪讜 讜讗讬谞讜 讞讜讝专 讜谞专讗讛 讜讬注砖讛 讻诇 讛诪注砖讛 讘讝讜讙 砖谞讬 讜砖谞讬 砖讘讝讜讙 专讗砖讜谉 讬诪讜转 讜谞诪爪讗 讞讜诇拽 注诐 讞讻诪讬诐 讘砖谞讬诐 讗讞转 讘讬谉 诪讬转讛 诇专注讬讛 讜讗讞转 讘讚讞讬讬讛 讘讬谉 讘诪转 讘讬谉 讘谞砖驻讱 讛讚诐 讜讻谉 讛讚讬谉 讘诪转 讛诪砖转诇讞 讜讞讘专讜 拽讬讬诐 砖诇专' 讬讛讜讚讛 讬诪讜转 讞讘专讜 讜讬注砖讛 讻诇 讛诪注砖讛 讘讝讜讙 砖谞讬 讜诇专讘谞谉 砖谞讬 砖讘讝讜讙 专讗砖讜谉 讬拽专讘 讜砖谞讬 砖讘讝讜讙 砖谞讬 讬专注讛 讜讛诇讻讛 讻讞讻诪讬诐 讜诪"诪 诪讛 砖讗诪专 讗讞"讻 诪转 讛诪砖转诇讞 讻诇讜诪专 讗讞专 砖谞砖讞讟 讞讘专讜 讗注"驻 砖注讚讬讬谉 讛讚诐 讘讻讜住 砖讬砖驻讱 讛讚诐 砖讛专讬 谞讚讞讛 讗讜转讜 讚诐 讜讗讬谞讜 讞讜讝专 讜谞专讗讛 讜讬讘讬讗 讝讜讙 砖谞讬 讜讬注砖讛 讘讜 讻诇 讛诪注砖讛 讛诇讻讛 讛讬讗 讜讗祝 讞讻诪讬诐 诪讜讚讬诐 讘讛 砖讛专讬 砖讞讜讟讬谉 谞讚讞讬诐 讛诐 诇讚讘专讬 讛讻诇 讜讻谉 讛诇讻讛:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





转讜住驻讜转 讬砖谞讬诐

讗诇讗 专讘 驻驻讬 诪砖诪讬讛 讚专讘讗 诪讗讬 拽住讘专 讻讜'. 讜住"诇 讚讟注诪讗 讚讙诪专 讻驻专讛 讘讜 诇讗 砖讬讬讱 讘砖注讬专 讛诪砖转诇讞 讗诇讗 讘砖注讬专 砖注诪讜 讜讘驻专 砖讙讜祝 讛讻驻专讛 讘讜 讜拽砖讛 诇讛"专 讗诇讞谞谉 讗讚专讘讛 讚讬讬拽讗 诪转谞讬' 讚驻专拽 砖谞讬 砖注讬专讬 (讚祝 住讘.) 讻讜讜转讬讛 讚拽转谞讬 诪转 讗讞讚 诪讛诐 讬讘讬讗 砖谞讬诐 讜讬讙专讬诇 注诇讬讛诐 讜讬讗诪专 讗诐 砖诇 砖诐 诪转 讝讛 砖注诇讛 注诇讬讜 讛讙讜专诇 诇砖诐 讬转拽讬讬诐 转讞转讬讜 讻讜' 讜讛砖谞讬 讬专注讛 讗诇诪讗 拽诪讗 诪砖转诇讞 讗讱 讬讻讜诇 诇讚讞讜转讛 诪讗讬 砖谞讬 砖谞讬 砖讘讝讜讙 专讗砖讜谉 讻诪讜 砖诪驻专砖讛 专' 讬讜讞谞谉 诇拽诪谉 讘讗讬讚讱 驻讬专拽讬谉 (讚祝 住讚.):





砖诇砖 拽讜驻讜转 砖诇 砖诇砖 砖诇砖 住讗讬谉 讻讜'. 讘转讜住驻转讗 (讚砖拽诇讬诐 驻' 讘') 诪驻专砖 转专诐 讛专讗砖讜谞讛 讜讗讜诪专 讛专讬 讝讛 诪讗专抓 讬砖专讗诇 注诇 讻诇 讗专抓 讬砖专讗诇 转专诐 讗转 讛砖谞讬讛 讜讗讜诪专 讛专讬 讝讛 诪注诪讜谉 讜诪讜讗讘 驻讬' 诪讘谞讬 讬砖专讗诇 讛讚专讬诐 砖诐 转专诐 讗转 讛砖诇讬砖讬转 讜讗讜诪专 讛专讬 讝讛 诪讘讘诇 讻讜' 讜转讬诪讛 诇诪讛 注砖讛 讻讱 讜讛诇讗 讻讜诇谉 砖讜转驻讬谉 讘讻诇 讛拽专讘谞讜转 砖诇 讻诇 讬讜诐 讜讬讜诐 讜讗讜诪专 专讬讘"讗 讚讻讜诇谉 诪驻专讬砖 诇砖诐 讻讜诇谉 讗诇讗 讛专讗砖讜谞讛 谞拽专讗转 注诇 砖诐 讗专抓 讬砖专讗诇 讜讛砖谞讬讛 注诇 砖诐 讗讜转谉 砖诪讘讬讗讬谉 讗讞专讬讛谉 讜讛砖诇讬砖讬转 注诇 砖诐 讗讜转谉 砖讗讞专讬讛诐 讜爪"注 诇诪讛 讛谉 注讜砖讬谉 讻讱:





讜讗诐 讛讬讛 砖谞讬 诪讜讘讞专 讻讜'. 讙讘讬 砖注讬专 诇讗 砖讬讬讱 诇诪讬诪专 诪讜讘讞专 讻诪讜 讙讘讬 驻住讞 砖讗讻讬诇转讜 诪爪讜讛:





驻"讜 砖谞讬 砖注讬专讬 讬讜诐 讛讻驻讜专讬诐 诪爪讜转谉 砖讬讛讜 砖讜讬谉 讘诪专讗讛 讜讘拽讜诪讛. 讜讗注"讙 讚讗诪专 讘驻专拽 讘谉 住讜专专 讜诪讜专讛 (讚祝 注讗.) 讚讘谉 住讜专专 讜诪讜专讛 诇讗 讛讬讛 讜诇讗 注转讬讚 诇讛讬讜转 诪砖讜诐 讚讻转讬讘 讘谞谞讜 讝讛 讚讘注讬谞谉 砖讬讛讜 讗讘讬讜 讜讗诪讜 砖讜讬谉 讘诪专讗讛 讜讘拽讜诪讛 讜讝讛 讗讬 讗驻砖专 诇讛讬讜转 讗讘诇 讙讘讬 讘讛诪讛 诪讬讛讗 讬讻讜诇 诇讛讬讜转 讬讜转专 讜讗注"驻 砖讗讬谉 诪诪砖 讚讜诪讜转 讝讜 诇讝讜 讚讗诪专讬谞谉 讘讬专讜砖诇诪讬 讚讗驻讬诇讜 讞讟讛 讗讬谞讜 讚讜诪讛 诇讞讘讬专转讛 诪讻诇 诪拽讜诐 讘注讬谞谉 砖讬讛讜 砖讜讬谉 讘诪专讗讛 讜讘拽讜诪讛 讻诇 诪讛 砖讬讜讻诇讜. 诪"专:





讜诇拽讬讞转谉 讻讗讞转. 讻讙讜谉 砖诇拽讞谉 诪讗讚诐 讗讞讚 讘讬讞讚 讗讜 诪砖谞讬 讘谞讬 讗讚诐 讜讻讙讜谉 砖注砖讜 砖谞讬讛诐 砖诇讬讞 诇拽讘诇 讛诪注讜转 讚讘讛拽讚砖 诪注讜转 拽讜谞讜转 讚讻转讬讘 讜谞转谉 讛讻住祝 讜拽诐 诇讜:





讬拽讞 讝讜讙 诇砖谞讬. 讜诇拽讬讞转谉 讻讗讞转 诇讗 讘注讬谞谉 讗诇讗 诇诪爪讜讛 讜讗"转 讻讬讜谉 砖专讗讜讬 诇砖注讬专 讛谞注砖讛 讘讞讜抓. 拽讜讚诐 讛讙专诇讛 讻讚讗诪专 讘讙诪' 诇诪讛 诇讗 讬拽讞 讘' 讗讞专讬诐 讜讬拽讬讬诪讜 讘讝讛 诪爪讜转 诇拽讬讞讛 讻讗讞转 讬"诇 讚诪讬讬专讬 讛讻讗 砖讻讘专 讛驻专讬砖讜 讗讞讚 诇砖注讬专 讛谞注砖讛 讘讞讜抓. 诪"专:





诪砖讛讙专讬诇 注诇讬讛诐 诪转 讬讘讬讗 砖谞讬诐 讜讬讙专讬诇 讘转讞讬诇讛 讻讜'. 讜讗"转 讗诪讗讬 诇讗 诪讜讻讞 诇注讬诇 驻专拽 讟专祝 讘拽诇驻讬 (讚祝 诇讟:) 讚诇专' 谞讞诪讬讛 诪讬讛讗 讛讙专诇讛 诪注讻讘讗 诇讻诇 讛驻讞讜转 诪讚诇讗 拽转谞讬 讬讘讬讗 讞讘讬专讜 注诪讜 砖诇讗 讘讛讙专诇讛 讻讚讗诪专 专' 砖诪注讜谉 砖诐 讘讙诪' [讚讬"诇] 讚诪砖讜诐 讚诪爪讜讛 讘讛讙专诇讛 讗讬谉 诇谞讜 诇讜诪专 诇拽谞讜转 讗讞专 诇讻转讞讬诇讛 讻讚驻专讬讱讗)爪"诇 讙讘讬 诪专讗讛 讜拽讜诪讛 讚诇注讜诇诐 讻讜'. 讙讘讬 诇拽讬讞讛 讜讬"诇 讚诇注讜诇诐 诇诪爪讜讛 讜讗注"讙 讚讘诇拽讬讞讛 驻专讬砖讬转 诇注讬诇 讚诇讗 讘注讬谞谉 诇诪爪讜讛 讛讬讬谞讜 诇驻讬 砖注讬拽专 诪爪讜转讛 讗讬谞讛 讗诇讗 诪讗转诪讜诇 讜讗注"讙 讚诇拽讬讞转讜 讬讻讜诇讛 诇讚讞讜转 讬讜诐 讛讻驻讜专讬诐 讻讚讗诪专 讘驻住讞讬诐 驻专拽 讗诇讜 讚讘专讬诐 讜讘砖讘转 驻专拽 砖讜讗诇 (讚祝 拽诪讞.) 讜讻谉 注专讘 驻住讞 砖讞诇 诇讛讬讜转 讘砖讘转 诪谞讬讞 讟诇讬转讜 讗爪诇讜 讻讜' 诪"诪 讗讬谉 注讬拽专 诇拽讬讞转讜 讘讬讜讛"讻 诪讬讛讜 拽砖讛 诪讚讗诪专 诇拽诪谉 讘驻讬专拽讬谉 (讚祝 住讛:) 讜注讜讚 讚专讘讬 讟讘讬 讚讗诪专 讘注讬谞讗 转专讜诪讛 讞讚砖讛 诪爪讜讛 讛讬讗 讜诪砖讜诐 诪爪讜讛 讗讬谉 诇谞讜 诇讜诪专 讬诪讜转讜 讬砖 诇讜诪专 讚诪讻诇 诪拽讜诐 讬讚讞讜 拽讗诪专讬谞谉 诪砖讜诐 诪爪讜讛 讻讬 讛讬讻讬 砖讗讬谞讜 讗诇讗 专讜注讛 讜专' 讬讛讜讚讛 讚讗诪专 讬诪讜转讜讘)爪"诇 讗讬谞讜 讗诇讗. (讛讬讬谞讜) 诪砖讜诐 讚讗讬转 诇讬讛 讘注诇讬 讞讬讬诐 [谞讚讞讬谉] 讻讚诪驻专砖 专讘 讘讙诪专讗 (讚祝 住讚:). 诪"专:





诪讛专砖"讗 - 讞讬讚讜砖讬 讛诇讻讜转

讘讗"讚 诪讚讻转讬讘 讻讞讟讗转 讛讗砖诐 讻讜' 讚讻转讬讘 讻讞讟讗转 讛讗砖诐 讛讜讗 讻讜' 讻爪"诇:


住诇讬拽 驻专拽 讛讜爪讬讗讜 诇讜


讘驻专砖"讬 讘讚"讛 讜讛砖谞讬 讗诐 讻讜' 讜讗讞讚 诪讝讜讙 砖谞讬 讘讗讞讚 讬转讻驻专 讻讜' 讻爪"诇:


转讜住' 讘讚"讛 砖谞讬 砖注讬专讬 讻讜' 讘驻"拽 讚砖讘讜注讜转 讻讜' 诪讛 砖注讬专 讛谞注砖讛 讘驻谞讬诐 讗讬谞讜 诪讻驻专 注诇 讬砖专讗诇 讻讜' 注讻"诇 讛住讜讙讬讗 诇讬转讗 讛讻讬 讛转诐 注"砖:


讘讗"讚 讚讚专讬砖 讛讬拽砖讗 讘讻讛"讙 讗注"讙 讻讜' 讛讻讬 谞诪讬 谞讚专讜砖 讛讗 砖诇讗 讬转讻驻专讜 讻讛谞讬诐 讻讜' 讚诇讗 诪讚诪讬谞谉 诇讛讜 诇讙诪专讬 讚诇讗 讗诪专讬' 诪讛 讝讛 讗讬谞讜 诪讻驻专 注诇 讬砖专讗诇 讻讜' 讻爪"诇:





专砖"砖

讙诪专讗 专"驻 诪砖诪讬讛 讚专讘讗 讗诪专 专讗砖讜谉 诪砖诇讞 讜专"砖 讻讜' 讗讞专讜谉 诪砖诇讞. 讛讘"讗 讻转讘 诇讬讬砖讘 拽讜砖讬讬转 讛砖"讬 讚讗诪讗讬 诇"拽 讛砖"住 讚驻诇讬讙讗 讗诇讬讘讗 讚专讘讗 讘讗诐 讘注"讞 谞讚讞讬谉 讗讜 诇讗. 诪砖讜诐 讚讗砖讻讞谉 诇专讘讗 讘讝讘讞讬诐 (注讙 讘) 讚住"诇 讚讘注"讞 谞讚讞讬诐 注"砖. 讜转诪讜讛 讚讗"讻 讬拽砖讛 诇专"驻 讚讗诪专 诪砖诪讜 专讗砖讜谉 诪砖诇讞. 讗诇讗 注"讻 爪专讬讱 诇讞诇拽 讚砖"讛 讚讗讬谉 讘讬讚讜 讻诇诇. 讜注"讚 砖讞讬诇拽 专"讗 砖诐 (诇讚 讘) 讜注讬' 转讜住' 砖诐 (讘讚祝 讬讘):



讘诪砖谞讛 砖讜讬谉 讻讜' 讜讘拽讜诪讛. 注诪砖"讻 讘住"讚 讘住谞讛讚专讬谉 (驻讗 讘):



诪砖谞讛 砖诐 讜讘讚诪讬诐. 谞专讗讛 讚专"诇 讘砖讜讜讬 讚诪讬 诪讞讬专诐 讜讛讬讬谞讜 砖讬讛讬讜 砖讜讬谉 讘砖讜诪谞谉. 讜讝"诇 讛讬专讜砖诇诪讬 砖讜讬谉 讘讚诪讬诐 讜讗讬谉 砖讜讬谉 讘砖讘讞 讛讚诪讬诐 讗讬谉 讛砖注讬专讬诐 讻诪爪讜转谉 砖讜讬谉 讘砖讘讞 讛讚诪讬诐 讜讗讬谉 砖讜讬谉 讘讚诪讬诐 讛砖注讬专讬诐 讻诪爪讜转谉. 讜注"砖 讘拽"注. 讜讻"诪 诪讛讗 讚讻诇诇谉 讻讜诇谉 讘讜讗注"驻 砖讗讬谞谉 砖讜讬诐 讜讚诇讗 讻转讜讬"讟 砖讻' 砖讚诪讬诐 讛讜讬 讚讘专 砖讞讜抓 诇讙讜驻谉 讻诪讜 诇拽讬讞转谉 讻讗讞讚. 讙诐 诪砖"讻 讚诇专"讬 谞诪讬 讻讜' 讚诪专讗讛 讜拽讜诪讛 诪讞讚 拽专讗 谞驻拽讬 讻讜' 转诪讜讛 讚讘讙诪专讗 讗诪专讬谞谉 讞讚 诇诪专讗讛 讜讞讚 诇拽讜诪讛. 讜注讬' 转"讬 讙讬专住讗讜转 砖讜谞讜转 讘讝讛. 讜诪砖"讻 讛转"讬 讚诇拽讬讞转谉 讻讗讞讚 谞驻"诇 诪讚讻转讬讘 讬拽讞 砖谞讬 砖注讬专讬 诪砖诪注 讚讘砖注转 诇拽讬讞转谉 讬讛讬讜 砖谞讬诐 讻注讬谉 讚专砖讛 讝讜 讛讜讗 诇注讬诇 (诪讗) 讜诇拽讞讛 讻讜' 讗讞讚 诇注讜诇讛 讜讗' 诇讞讟讗转 讚讬诇讬祝 诪讬谞讬讛 讚讘砖注转 诇拽讬讞讛 诪转驻专砖讜转 注"砖. 讗讘诇 拽砖讛 讗"讻 诇讬讘注讬 谞诪讬 砖诐 诇拽讬讞转谉 讻讗':



诪砖谞讛 砖诐 讬拽讞 讝讜讙 诇砖谞讬. 注讬' 转"讬 驻讛 讜讙诐 讘讚"讛 诪砖讛讙专讬诇. 讜诇讻讗讜专讛 住转讬专讛 诇讚讘专讬讛诐 诪诪讛 砖讛讘讗转讬 诇注讬诇 (住讗) 诪讙诪专讗 讚诪谞讞讜转 (住讚) 注"砖. 讜诪讛 砖讛讘讬讗 诪诇拽诪谉 (住讛 讘) 诇讻讗讜专讛 讗讬谉 专讗讬讛 讚讛转诐 讬"诇 讚讛"拽 讚诇讗 讛"诇 诇讙讝讜专 驻专 讗讟讜 砖注讬专 讻讬讜谉 讚砖注讬专 讙讜驻讬讛 讗讬谞讜 讗诇讗 诇诪爪讜讛 注"砖 讘转讚"讛 讜诪砖讜诐. 讜注诪砖"讻 砖诐 专讗讬讛 诇驻讬' 讛转"讬. 讜诇注讚"谞 讻讬讜谉 讚讘讗 转讞转 讛诪转 讛"诇 讻讗讬诇讜 讛讬讛 谞拽谞讛 讗讝 讜讻讛"讙 讗专"砖 讜专讘讗 讘专"讛 讜诇拽诪谉 (住讙 讘) 讘转讬专讜爪讗 讚专讘讬谞讗. 讜诇驻讬 诪砖"讻 砖诐 讘拽"讗 讚讟"讗 讘住"讚 讗讬谉 专讗讬讛 诪砖诐:



诪砖谞讛 砖诐 谞砖驻讱 讛讚诐. 诇砖讜谉 讛专注"讘 讜讘讻诇 讛注讘讜讚讜转 讻讜' 讘讬谉 讘讞讜抓 讞讜拽讛 讻转讬讘 讻讜'. 转诪讜讛 砖住转诐 讚讘专讬讜 讻讚讘专讬 专"谞 诇注讬诇 (住) 诇诇讗 爪讜专讱. 讜讛讜讗 注爪诪讜 讘住"驻 讚诇注讬诇 住转诐 讻专"讬. 讜讙诐 讛讻讗 讘讚专"讬 拽讬讬诪讬谞谉. 讜讗讜诇讬 拽讜专讗 讘讻讗谉 诇讛讬讻诇 讞讜抓 讜讚讜讞拽:



专砖"讬 讚"讛 讘诪专讗讛. 讗讜 砖讞讜驻讬谉. 讻爪"诇 讘砖讬"谉 诪诇砖讜谉 砖讞讜驻讜转 讘讞讜诇讬谉 (拽诇讛) 讜讚诇讗 讻讛讙讛转 讛讘"讞:





讙讘讜专转 讗专讬

砖注讬专讬 讬讜诐 讛讻驻讜专讬诐 诪爪讜转谉 砖讬讛讬讜 砖谞讬讛诐 砖讜讬谉 讜讻讜' 讛拽砖讜 讘转"讬 诪讚讗诪专 讘驻"讞 讚住谞讛讚专讬谉 讘谉 住讜专专 讜诪讜专讛诇讗 讛讬讛 讜诇讗 注转讬讚 诇讛讬讜转 诪砖讜诐 讚讘注讬谞谉 砖讬讛讬讜 讗讘讬讜 讜讗诪讜 砖讜讬谉 讘诪专讗讛 讜讘拽讜诪讛 讜讝讛 讗讬 讗驻砖专 诇讛讬讜转 讜转讬' 讚讘讘讛诪讛 诪讬讛讗 讬讻讜诇 诇讛讬讜转 讬讜转专 讜诇讚讬讚讬 诇讗 拽砖讛 诪讬讚讬 讚讛讻讬 讗讬转讗 讛转诐 专' 讬讛讜讚讗 讗讜诪专 讗诐 诇讗 讛讬转讛 讗诪讜 砖讜讛 诇讗讘讬讜 讘拽讜诇 讜诪专讗讛 讜拽讜诪讛 讗讬谞讜 谞注砖讛 讘谉 住讜专专 讜诪讜专讛 诪讗讬 讟注诪讗 讚讗诪专 拽专讗 讗讬谞谞讜 砖讜诪注 讘拽讜诇谞讜 诪讚拽讜诇 讘注讬谞谉 砖讜讬谉 诪专讗讛 讜拽讜诪讛 谞诪讬 讘注讬谞谉 砖讜讜讬谉 讜讻讬讜谉 砖讻谉 讗讬讻讗 诇诪讬诪专 讚讝讛 讗讬 讗驻砖专 诇讛讬讜转 砖讬讛讬讜 砖谞讬讛谉 砖讜讬谉 讘拽讜诇 讜讗驻讬诇讜 讗诐 转诪爪讗 诇讜诪专 讚讘拽讜诇 讗驻讬诇讜 专讘谞谉 诪讜讚讜 讚讘注讬谞谉 砖讬讛讬讜 砖讜讬谉 诪讚讻转讬讘 讘拽讜诇谞讜 诪砖诪注 讞讚 拽讜诇 讜诇讗 讻转讬讘 讘拽讜诇讜转讬谞讜 讗讜 讘拽讜诇讬谞讜 讘讬讜"讚 讻讚驻讬专砖"讬 讛转诐 讜诇讗 驻诇讬讙讬 讗讚专"讬 讗诇讗 讘诪专讗讛 讜讘拽讜诪讛 讘诇讘讚 讜诇驻"讝 讘拽讜诇 讗驻砖专 砖讬讛讗 砖讜讬谉 诪讚诪讜拽讬 诇讛 诇讛讗 讚讘谉 住讜专专 讜诪讜专讛 讚诇讗 讻专"讬 砖"诪 诇专讘谞谉 讗驻砖专 讗驻讬诇讜 讛讻讬 讗讬讻讗 诇诪讬诪专 讚讛讗 讜讚讗讬 诇讗 讗驻砖专 砖讬讛讬讜 砖讜讬谉 讘砖诇砖转谉 讘拽讜诪讛 讜诪专讗讛 注诐 讛拽讜诇 讗讘诇 讘拽讜诪讛 讜诪专讗讛 诇讞讜讚 讘讛谞讬 转专转讬 讗驻砖专 讜讗驻砖专 讜转诪讬讛谞讬 注诇 讛转讜住' 诪讛 注诇转讛 注诇 讚注转诐 诇讛拽砖讜转 诪讛讻讗 诇讛转诐 讚讛转诐 讘注讬 专"讬 讙' 讚讘专讬诐 讜讛讗 诇讗 讗驻砖专 讜讛讻讬 住讙讬 讘讘' 讚讘专讬诐 讘讚讘专讬诐 砖注爪诐 讛讙讜祝 讛讗 讗驻砖专:


讜讘诇拽讬讞转谉 讻讗' 拽砖讛 诇讬 讛讗 诪谞讗 诇讬讛 讛讗 讘讙诪' 讗诪专讬谞谉 诪讚讻转讬讘 砖谞讬 讙' 驻注诪讬诐 讚讞讚 诇诪专讗讛 讜讞讚 诇拽讜诪讛 讜讞讚 诇讚诪讬诐 讗讘诇 诇拽讬讞转谉 讻讗讞转 诪谞讗 诇讬讛 讜讘讙诪专讗 讗驻专砖 诇讛:


讬拽讞 讝讜讙 诇砖谞讬 讜诇拽讬讞转谉 讻讗讞转 诇讗 讘注讬谞谉 讗诇讗 诇诪爪讜讛 讻"驻 讘转"讬 诪"诪 拽砖讛 诇讬 诇讗 讬讛讗 讗诇讗 诇诪爪讜讛 讜诇讗 诇注讻讘 诇诪讛 诇讬讛 诇讘讟诇 诪爪讜转 讛诪拽讜诐 讘讞谞诐 讻讬讜谉 砖讬砖 诇讜 转拽谞讛 诇注砖讜转 讻诪爪讜转讜 砖讬拽讞 讝讜讙 讗讞专 讜讬讙专讬诇 注诇讬讛诐 讜讛讗讬 砖注讬专 讛谞砖讗专 讞讬 讘讝讜讙 讗' 讬专注讛 讗讟讜 诪驻谞讬 转拽谞转 讛砖注讬专 讛讞讬 砖诇讗 讬讛讗 谞讬转拽 诇专注讬讛 谞讘讟诇 诪爪讜转 诇拽讬讞讛 讻讗讞转 讚爪专讬讱 诪谉 讛转讜专讛 讜讻讬 诪讛 讘讬讟讜诇 诪爪讜讛 讬砖 讻讗谉 讗诐 讛砖注讬专 讛讞讬 讬讚讞讛 诪讛拽专讘讛 诇专注讬讛 砖谞讘讟诇 讘砖讘讬诇 讝讛 诪爪讜转 诇拽讬讞讛 讛爪专讬讱 诪谉 讛转讜专讛 讜讛讬讛 谞专讗讛 诇讬 讚讛讬讬谞讜 讟注诪讗 讚讛讗 讚拽驻讬讚 专讞诪谞讗 讗诇拽讬讞讛 讻讗讞转 诇讗讜 讗砖注转 拽谞讬转 讛诪拽讞 拽驻讬讚 砖讬讛讬讜 砖谞讬讛诐 谞讬拽谞讬诐 诇讛拽讚砖 讘讬讞讚 讚讛讗 诇讗讜 诪讬诇转讗 讛讬讗 讗诇讗 注讬拽专 拽驻讬讚讗 讚诇拽讬讞讛 讘讬讞讚 诪砖讜诐 讛拽讚砖谉 讛讜讗 砖讬讛讗 讞诇 拽讚讜砖讛 讘讬讞讚 注诇讬讛谉 讜讛讗 讚转诇讬 诇讛 讘诇拽讬讞讛 诪砖讜诐 讚砖注讬专讬 讬讜诐 讛讻驻讜专讬诐 拽专讘谉 爪讬讘讜专 讛谉 讜谞诇拽讞讬谉 诪诪注讜转 讛拽讚砖 诪转专讜诪转 讛诇砖讻讛 诇拽讬讞转谉 讝讛讜 讛拽讚砖谉 讜讻讚诪讜讻讞 讘讙诪' 讙讘讬 讛讗 讚砖注讬专讬 讬讜诐 讛讻驻讜专讬诐 砖砖讞讟谉 讘讞讜抓 注讚 砖诇讗 讛讙专讬诇 讞讬讬讘 注诇 砖谞讬讛诐 讜讻讚驻讬专砖"讬 讛转诐 砖诪砖诇拽讞谉 讛诐 拽讚讜砖讬诐 砖讛专讬 诪转专讜诪转 讛诇砖讻讛 讘讗讜 讜讻讬讜谉 砖讻谉 讗讬讻讗 诇诪讬诪专 砖诇讘 讘讬转 讚讬谉 诪转谞讬谉 注诇讬讛谉 讚讗诐 讬诪讜转 讗' 砖诇讗 讬讛讗 讛驻专砖转 讛讞讬 讛驻专砖讛 诇拽讚砖 注讚 讗讞专 砖讬拽讞讜 诇讜 讝讜讙 讘砖谞讬讛 讜讻砖讬拽讞讜 诇讜 讗讝 讬讛讬讛 拽讚讜砖讛 讞诇讛 注诇讬讜 讜谞诪爪讗 讛拽讚砖谉 讻讗讞转 讜讻讛讗讬 讙讜讜谞讗 讗诪专讬谞谉 讘驻"拽 讚讝讘讞讬诐 (讚祝 讜') 讙讘讬 讘' 砖注讬专讬 注爪专转 讚讘讗讬谉 诇讻驻专 注诇 讟讜诪讗转 诪拽讚砖 讜拽讚砖讬讜 专讗砖讜谉 拽专讘 砖谞讬 诇诪讛 讘讗 诇讻驻专 注诇 讟讜诪讗讛 砖讗讬专注讛 讘讬谉 讝讛 诇讝讛 讚讗诐 转诪爪讗 诇讜诪专 讚讗讬谞讜 诪讻驻专 注诇 讞讟讗 讚诇讗讞专 讛驻专砖讛 讜讛讗 讛驻专砖转 砖注讬专讬诐 讛诇诇讜 住转诪谉 讛讬讜 讘讘转 讗讞转 讛讜讗讬诇 讜拽专讘谉 爪讬讘讜专 讛谉 诇讘 讘讬转 讚讬谉 诪转谞讛 注诇讬讛诐 砖讗驻讬诇讜 讬驻专讬砖讜 讘讘转 讗讞转 砖诇讗 讬讛讗 讛驻专砖转 讛讘' 讛驻专砖讛 注讚 诇讗讞专 讛拽专讘转 讛讗' 讜讛讻讗 谞诪讬 讗讬讻讗 诇诪讬诪专 讛讻讬 讜讗注"讙 讚讗' 讘驻"拽 讚砖讘讜注讜转 (讚祝 讬"讗) 讗讛讗 讚驻专讬讱 诪驻专 讜砖注讬专 砖诇 讬讜诐 讛讻驻讜专讬诐 砖讗讘讚讜 讜讛驻专讬砖 讗讞专讬诐 转讞转讬讛谉 诇专"讬 讬诪讜转讜 讜诇讗 讗诪专讬谞谉 诇讘 讘讬转 讚讬谉 诪转谞讛 注诇讬讛诐 讜讬驻讚讜 讘诇讗 诪讜诐 诪砖讜诐 讚讗讘讜讚讬谉 诇讗 砖讻讬讞讬 讜诇讗 讞砖讜 讘讬转 讚讬谉 诇讛转谞讜转 注诇讬讛谉 讜讗诐 讻谉 讘诪转 讗' 诪讛诐 讚讛讻讗 讗讬讱 诪转谞讬 讛讗 诪讬转讛 谞诪讬 诇讗 砖讻讬讞讬 讻讚讗诪专讬谞谉 讘驻"拽 (讚祝 讬"讙) 讙讘讬 讗祝 讗砖讛 讗讞专转 诪转拽讬谞讬谉 诇讜 讬"诇 讚讗讘讜讚讬谉 诇讗 砖讻讬讞讬 诇讙诪专讬 讘讝诪谞谉 讻讚讗诪专讬谞谉 讘驻"讘 讚拽讚讜砖讬谉 (讚祝 谞"讜) 讙讘讬 讘讛诪讛 砖谞诪爪讗转 诪讬专讜砖诇讬诐 诇诪讙讚诇 注讚专 讝讻专讬诐 注讜诇讜转 讜讚诇诪讗 驻住讞 讛讜讗 驻住讞 讘讝诪谞讜 诪讝讛专 讝讛讬专讬 讘讬讛 [讗诐 讻谉 诪讬转讛] 砖讻讬讞 讬讜转专 讜讗讬谉 讘讬讚讜 诇讛讝讛专 诪诪谞讜 讜讻谞"诇 诪驻讬专砖"讬 讛转诐 [讗讛讗 讚拽诪砖谞讬 讗讘讜讚讬谉 拽讗诪专] 讗讘讜讚讬谉 诇讗 砖讻讬讞讬 驻专讬讱 讜讛专讬 驻专讛 讚诇讗 砖讻讬讞讬 讜转谞讬讗 驻专讛 谞驻讚讬转 注诇 讻诇 驻住讜诇 砖讘讛 诪转讛 转驻讚讛 讜驻讬专砖"讬 驻专讛 诇讗 砖讻讬讞讬 讚讻诇 讬诪讬 讘讬转 讗' 讜讘' 诇讗 注砖讜 [讗诇讗 砖讘注 讜讗讬 诪讬转讛 谞诪讬 诇讗 砖讻讬讞讬 讛讗 诪诪讬转讛 转驻讚讛 拽砖讛 诇讬 讗诇讗 讜讚讗讬 诪讬转讛 砖讻讬讞 讜讬讜转专 诪讗讘讜讚 讜讻讚驻讬' 诪讬讛讜 拽"诇 讗诐 讗讬转讗 讚诪讬转讛 讞砖讜 诇讘 讘"讚 诇讛转谞讜转 注诇讬讛诐 讗诐 讻谉 讗诪讗讬 [拽转谞讬] 住讬驻讗 [讗诐 诪砖讛讙专讬诇 诪转] 讬讘讬讗 讝讜讙 讗讞专 讜讬讙专讬诇 讜讛砖谞讬 诇专讘谞谉 讬专注讛 讜诇专"讬 讬诪讜转 讜讗诪讗讬 谞讬诪讗 诇讘 讘"讚 诪转谞讛 注诇讬讛诐 讜讬驻讚讜 讘诇讗 诪讜诐 讗诇讗 讜讚讗讬 [诪讬转讛 谞诪讬 诇讗 砖讻讬讞 讜诇讗 讞砖讜 讘"讚 诇讛转谞讜转] 讜讗诐 讻谉 转拽砖讛 诇讱 讘诪转 讗讞讚 注讚 砖诇讗 讛讙专讬诇 讗诪讗讬 住讙讬 讘讬拽讞 讝讜讙 诇砖谞讬 讛讗 诇讗 讛讜讬 诇拽讬讞转谉 讻讗' 讜谞专讗讛 诇讬 讚讬"诇 讚拽专讗 诇讗 拽驻讬讚 注诇 讘' 砖注讬专讬诐 [砖讬讛讬讜 讚讜讜拽讗 讘砖注转 注砖讬讬转谉] 诪讗讜转谉 砖谞讬诐 讛谞诇拽讞讬谉 讻讗讞转 讗诇讗 讘诇拽讞 讘' 砖注讬专讬诐 讻讗' 砖讘砖注转 诇拽讬讞转谉 砖谞讬讛诐 专讗讜讬诐 诇讛' 讜诇注讝讗讝诇 住讙讬 讜讗驻讬诇讜 [诪转 讗' 诪讛诐 转讬讻祝 讗讞专] 诇拽讬讞讛 诇讬转 诇谉 讘讛 讜讬拽讞 讝讜讙 诇砖谞讬 讜砖驻讬专 讚诪讬 讚讛讗 讛讗讞讚 讘砖注转 诇拽讬讞转讜 讛讬讛 讘谉 讝讜讙讜 注诪讜 讚讘砖注转 诇拽讬讞转讜 讝讛 砖诪转 [讗注"驻 砖讗讬谞讜 专讗讜讬 讗讞专 诇拽讬讞讛] 诪"诪 讘砖注转 诇拽讬讞讛 讛讬讛 专讗讜讬 讜讛砖谞讬 砖诇讜拽讞 转讞转 讛诪转 讗讜 讛谞驻住诇 讘砖注转 诇拽讬讞转讜 谞诪讬 讛讗 讬砖 诇讜 讘谉 讝讜讙讜 讝讛 讛谞砖讗专 注讚讬讬谉 讘讞讬讬转讜 讜讻砖专讜转讜 诪讬讛讜 讙诐 注诇 讝讛 讗讻转讬 拽砖讛 诇讬 诪讛讗 讚转谞谉 讘驻讬"讚 讚诪住' 谞讙注讬诐 砖转讬 爪驻专讬诐 诪爪讜讜转谉 砖讬讛讬讜 砖讜讜讬谉 讘诪专讗讛 讘拽讜诪讛 讜讘讚诪讬诐 讜讘诇拽讬讞转谉 讻讗讞转 讗注"驻 砖讗讬谉 砖讜讜转 讻砖讬专讛 诇拽讞 讗' 讛讬讜诐 讜讗' 诇诪讞专 讻砖讬专讛 砖讞讟 讗' 诪讛诐 讜谞诪爪讗转 砖诇讗 讚专讜专 讬拽讞 讝讜讙 诇砖谞讬 讜专讗砖讜谞讛 诪讜转专转 讘讗讻讬诇讛 砖讞讟讛 讜谞诪爪讗转 讟专讬驻讛 讬拽讞 讝讜讙 诇讘' 讜讛讗' 诪讜转专转 讘讛谞讗讛 讜讛讗 讛讻讗 讻砖砖讞讟 诇讗' 诪讛谉 讜谞诪爪讗转 砖诇讗 讚专讜专 讗讜 讟专讬驻讛 诪注讜诇诐 诇讗 讛讬讛 讘砖注转 诇拽讬讞转 讝讛 讛谞砖讗专 讝讜讙 讛专讗讜讬谉 诇讟讛专转 诪爪讜专注 讚讛讗 讘注讬 讚专讜专 讜讻砖讬专讛 讜讛讛讬讗 砖谞诪爪讗转 砖诇讗 讚专讜专 讗讜 讟专讬驻讛 讻诪讗谉 讚诇讬转讬讛 讚诪讬 讜讗诪讗讬 住讙讬 讻砖讬拽讞讜 诇讛讝讜讙 讛讗 讘注讬谞谉 诇拽讬讞转谉 讻讗讞转 讜讝讜 讘砖注转 诇拽讬讞讛 讻讬讞讬讚讬转 讛讬转讛 讻讬讜谉 讚讞讘专转讛 讛谞诇拽讞转 注诪讛 驻住讜诇讛 讜讻诪讗谉 讚诇讬转讗 讜讗谞谉 讘注讬谞谉 砖讬讛讗 讘砖注转 诇拽讬讞讛 砖转讬诐 讜讛讗 诇讬讻讗 讜诇转讬' 讗' 谞诪讬 拽砖讛 诪讛讗 讚讛讗 诇讗 砖讬讬讱 诇讘 讘"讚 诪转谞讛 讗诇讗 讘拽专讘谉 爪讘讜专 诇讞讜讚 讜诇讗 讘拽专讘谉 讬讞讬讚 讻"砖 讘爪驻讜专讬 诪爪讜专注 讛谞注砖讬诐 讘讞讜抓 讚诇讗 砖讬讬讱 诇诪讬诪专 诇讘 讘"讚 诪转谞讛 注诇讬讛诐 讻诇诇 讜砖诪讗 讬"诇 讚诇拽讬讞转谉 讻讗' 讙讘讬 爪讬驻讜专讬 诪爪讜专注 讗讬谞讜 诪谉 讛转讜专讛 讗诇讗 诪讚专讘谞谉 讜讻讬讜谉 砖诇拽讞 诪转讞讬诇讛 砖转讬诐 讘讬讞讚 讗注"讙 讚讗' 谞诪爪讗转 驻住讜诇讛 诇诪驻专讬注 讘砖注转 诇拽讬讞讛 讜讻讗讬诇讜 讗讬谞讜 讚诪讬 转讜 诇讗 爪专讬讱 讜讘讙诪' 讗讘讗专 讝讛. 讜诇诪讗讬 讚讗驻专砖 讘住诪讜讱 讘砖诐 转"讬 讚注讬拽专 诪爪讜转 诇拽讬讞转 讛砖注讬专讬诐 诪注专讘 讬讜诐 讛讻驻讜专讬诐 讛讜讗 讗转讬 砖驻讬专 讘诇讗讜 讛讻讬 砖诪砖讜诐 讛讻讬 讘诪转 讗' 诪讛诐 讬拽讞 讝讜讙 诇讘' 讗注"讙 讚讛砖转讗 讗讬谉 诇拽讬讞转谉 讻讗讞转 讚讛讬讻讬 诇讬注讘讬讚 讚讛讗 讗诐 讬讘讬讗 讘' 讗讞专讬诐 讜讬讙专讬诇 注诇讬讛诐 谞诪讬 诇讗 谞注砖讛 讛诇拽讬讞讛 讻诪爪讜讜转讛 讚注讬拽专 诪爪讜转 诇拽讬讞讛 讛讜讗 拽讜讚诐 讬讜诐 讛讻驻讜专讬诐 讗讘诇 讛砖转讗 砖诪讘讬讗 讝讜讙 诇专讗砖讜谉 谞讛讬 讚诇拽讬讞转 砖注讬专 讝讛 讗讬谞讜 [讻诪爪讜转讜 诇讛讬讜转 谞诇拽讞 讻讗'] 诪拽讜讚诐 讬讜诐 讛讻驻讜专讬诐 讗驻讬诇讜 讛讻讬 诇拽讬讞转 砖注讬专 讛讗' 讛讜讗 讻注讬拽专 诪爪讜转讜 讜讻讬讜谉 讚住讜祝 诇拽讬讞转 砖注讬专讬诐 讘诪转 讗' 诪讛诐 讘讬讜诐 讛讻驻讜专讬诐 讗讬 讗驻砖专 诇拽讬讬诐 讘讛诐 讻讻诇 诪爪讜讜转谉 [诪讜讟讘 诇讝讜讜讙 诇讗讜转讜] 讛谞讜转专 讜诇讗 讬讚讞讛 诇专注讬讛 讜诇驻讬"讝 讛讗 讚转谞谉 讗诐 注讚 砖诇讗 讛讙专讬诇 诪转 讗' 诪讛诐 诇讗 诪转讜拽诐 讗诇讗 讘诪转 讘讬讜诐 讛讻驻讜专讬诐 讚讜诪讬讗 讚住讬驻讗 讜诪砖讛讙专讬诇 诪转 讚诪讬讬专讬 诇讗讞专 讛讙专诇讛 讗讘诇 讗诐 诪转 讗' 诪讛诐 拽讜讚诐 讬讜诐 讛讻驻讜专讬诐] 讬讘讬讗 砖谞讬诐 讚讛砖转讗 诪拽讬讬诐 诇拽讬讞转谉 讻诪爪讜讜转讛 诇拽讬讞讛 讻讗' 讜拽讜讚诐 讬讜诐 讛讻驻讜专讬诐 讗讘诇 诇讛谞讬 讘' 转讬专讜爪讬 拽诪讗讬 讚驻讬' 讛讗 讚诪转 讗' 诪讛诐 拽讜讚诐 讛讙专诇讛 [诪砖讜诐 诇讘 讘"讚 讗讜 砖讬讛讬讛 砖谞讬诐 讘砖注转 诇拽讬讞讛 讚讜讜拽讗 讗驻讬诇讜 诪转] 拽讜讚诐 讬讜诐 讛讻驻讜专讬诐 谞诪讬 讘讬拽讞 讝讜讙 诇讘' 住讙讬 诪讬讛讜 讻诇 讝讛 讗讬谞谞讜 砖讜讛 诇讬 讜讻诪讜 砖讗驻专砖 注讜讚 讜讙诐 注诇 转讬' 讝讛 讬砖 诇讙诪讙诐 注讜讚 讚讗驻讬诇讜 讗诐 转诪爪讗 诇讜诪专 讚注讬拽专 诪爪讜转 [诇拽讬讞转 讛砖注讬专讬诐 诪拽讜讚诐 讬讜诐 讛讻驻讜专讬诐] 讗驻讬诇讜 讛讻讬 讛讗 注讚讬祝 诇讛讘讬讗 讘' 讘讬讜诐 讛讻驻讜专讬诐 讜诇讛讙专讬诇 注诇讬讛诐 [讚讛砖转讗] 讛讘' 砖注讬专讬诐 讗讬谞谉 谞注砖讬转 砖诇讗 讻诪爪讜转谉 讗诇讗 讘讚讘专 讗' 讘诇讘讚 砖讗讬谉 诇拽讬讞转 [讛砖注讬专讬诐 诪拽讜讚诐 讬讜诐 讛讻驻讜专讬诐 诪诇讬拽讞 讝讜讙 诇砖谞讬 讚讗注"讙] 讚诇讙讘讬 讚讬讚讬讛 讗讬谉 砖诇讗 讻诪爪讜转讜 讗诇讗 诪讛 砖诇讗 讻诪爪讜转讜 讛讜讗 讘讘谉 讝讜讙讜 讛讞讚砖 讗驻讬诇讜 讛讻讬 诇讙讘讬 讞讘讬专讜 砖诪讝讜讜讙讬谉 诇讜 诪讞讚砖 讛讜讬 诇讬讛 讘' [讚讘专讬诐 砖诇讗 讻诪爪讜转讜 讗' 砖讗讬谉 诇拽讬讞转讜] 讻讗' 注诐 讘谉 讝讜讙讜 砖谞讬转 砖讗讬谉 [诇拽讬讞转讜 诪拽讜讚诐 讬讜诐 讛讻驻讜专讬诐] 讜诪讜讟讘 诇讘讟诇 讗' 讗注驻"讬 砖讛砖注讬专 讛谞砖讗专 讬谞转拽 诇专注讬讛 诪砖谞讘讟诇 讘' 讚讘专讬诐:


[诪爪讗转讬 谞讜住讞讗 讗讞专转 讘讬谉 讛讻转讘讬诐 讗讞专 转讬' 讛讗' 讚诇讘 讘"讚 诪转谞讛 讜讝讛 转讗专讛] 诪讬讛讜 讗讻转讬 拽"诇 诪讛讗 讚讗' 诇拽诪谉 (讚祝 住"讛) 讚驻专讬讱 讗讚专"讬 讚讗诪专 讙讘讬 驻专 讜砖注讬专 砖诇 讬讜诐 讛讻驻讜专讬诐 砖讗讘讚讜 讜讛驻专讬砖 讗讞专讬诐 转讞转讬讛谉 讬诪讜转讜 讜讗诪讗讬 诇讗 讗诪专讬谞谉 讬拽专讘讜 诇砖谞讛 讛讘讗讛 讜诪砖谞讬 诪砖讜诐 讚专' 讟讘讬 讚讗诪专 拽专讘谉 爪讬讘讜专 讘讗' 讘谞讬住谉 讘讗讬谉 诪转专讜诪讛 讞讚砖讛 讜驻专讬讱 驻专 诪讗讬 讗讬讻讗 诇诪讬诪专 讙讝讬专讛 驻专 讗讟讜 砖注讬专 讜驻专讬讱 讜诪砖讜诐 讙讝讬专讛 讬诪讜转讜 讜注讜讚 讛讗 讚专' 讟讘讬 讙讜驻讬讛 诪爪讜讛 讛讬讗 讜讗诐 讛讘讬讗 诪谉 讛讬砖谉 讻砖专 讜讛砖转讗 诪讗讬 驻专讬讱 讛讗 讚专' 讟讘讬 讙讜驻讬讛 诪爪讜讛 讛讬讗 诪讛 讘讻讱 讛讗 诪"诪 讻讬讜谉 讚诪爪讜讛 诪谉 讛转讜专讛 诇讛讘讬讗 诪谉 讛讞讚砖 讗讬 讗驻砖专 诇讛拽专讬讘讜 诇砖谞讛 讛讘讗讛 诇讻转讞讬诇讛 讜讛讗 诇讬讻讗 诇诪讬诪专 讚讛讗 讚驻专讬讱 讚专' 讟讘讬 讙讜驻讬讛 诪爪讜讛 讛讬讗 诇讗讜 讗诪讗讬 诇讗 讬拽专讬讘讜 诇砖谞讛 讛讘讗讛 拽砖讛 诇讜 讚讻讬讜谉 讚讗讬谞讜 讗诇讗 诪爪讜讛 讬拽专讬讘讜 讛砖注讬专 诇砖谞讛 讛讘讗讛 讜诪讛 讘讻讱 讚讛讗 讜讚讗讬 诇讗 拽砖讛 诪讬讚讬 讚讻讬讜谉 讚讗讬讻讗 诪爪讜讛 讗讬 讗驻砖专 诇讛拽专讬讘讜 诇砖注讬专 诇讻转讞讬诇讛 讗诇讗 讛讻讬 拽砖讛 诇讜 讻讬讜谉 讚讛讗 讚专' 讟讘讬 讗讬谞讜 讗诇讗 诇诪爪讜讛 讘注诇诪讗 讗讬谉 专讗讜讬 诇讙讝讜专 驻专 讗讟讜 砖注讬专 讜讗讛讗 讚拽讗诪专 讙讝讬专讛 驻专 讗讟讜 砖注讬专 驻专讬讱 诇讛 讜转专转讬 拽讗 拽砖讛 诇讬讛 讞讚讗 讜诪砖讜诐 讙讝讬专讛 讬诪讜转讜 驻讬' 讗诪讗讬 讬诪讜转 讛驻专 讜注讜讚 拽砖讛 诇讬' 讗诪讗讬 诇讗 讬拽专讘 谞诪讬 讛驻专 诪砖讜诐 讙讝讬专讛 讗讟讜 砖注讬专 讻讬讜谉 讚讛讗 讚专' 讟讘讬 讗讬谞讜 讗诇讗 诇诪爪讜讛 谞讛讬 讚讛砖注讬专 讙讜驻讬讛 讗讬 讗驻砖专 诇讛拽专讬讘讜 诇砖谞讛 讛讘讗讛 诪砖讜诐 诪爪讜讛 诪"诪 讛驻专 讗驻讬' 诇讻转讞讬诇讛 讬拽专讘 讜诇讗 砖讬讬讱 诇诪讙讝专 驻专 讗讟讜 砖注讬专 讻讬讜谉 讚砖注讬专 讙讜驻讬讛 讗讬 诪拽专讬讘讜 诇砖谞讛 讛讘讗讛 讘讚讬注讘讚 讻砖专 讜诇驻讬 讝讛 讛谞讬 讘' 拽讜砖讬讜转 讗讚住诇讬拽 诪讬谞讛 拽讗讬 拽讜砖讬讗 讗' 讗诪讗讬 讬诪讜转讜 讜拽讜砖讬讗 讘' 讗诇讬诐 讜驻专讬讱 讚讗驻讬诇讜 诪讛拽专讘讛 讗讬谞讜 专讗讜讬 诇讚讞讜转 讗转 讛驻专 诪砖讜诐 讛讗讬 讙讝讬专讛 讗讘诇 讛讗 讚砖注讬专 讗讬谞讜 拽专讘 诇砖谞讛 讛讘讗讛 诇讗 拽砖讛 诇讬' 诪讬讚讬 讚讘讚讬谉 讛讜讗 讚讗讬谞讜 拽专讘 讛讜讗讬诇 讜诪爪讜讛 诇讛讘讬讗 诪转专讜诪讛 讞讚砖讛 讚讗讬 讗驻砖专 诇讜诪专 讻谉 讚讛讗 讘转专 讛讻讬 拽讗诪专 讙讝讬专讛 诪砖讜诐 讞讟讗转 砖诪转讜 讘注诇讬讛 讜拽讗诪专 讛讗 转讬谞讞 驻专 砖注讬专 诪讗讬 讗讬讻讗 诇诪讬诪专 讜讛砖转讗 诪讗讬 拽砖讛 诇讬讛 诇讬诪讗 砖注讬专 讛讬讬谞讜 讟注诪讗 讚诇讗 诪砖讜诐 诪爪讜讛 讜讻讚专' 讟讘讬 讗诇讗 讜讚讗讬 砖"诪 讗注"讙 讚讗讬讻讗 诪爪讜讛 诪砖讜诐 讚专' 讟讘讬 讗驻讬诇讜 讛讻讬 讻讬讜谉 讚拽讚讜砖 讻讘专 讬拽专讘 讜讛砖转讗 转拽砖讛 讗诪讗讬 讬拽专讘 诇讻转讞讬诇讛 讻讬讜谉 讚诪爪讜讛 诪讬讛讜 讗讬讻讗 讜讛转诐 诇讬讻讗 诇诪讬诪专 讻讬讜谉 讚砖注讬专讬 讬讜诐 讛讻驻讜专讬诐 拽专讘谉 爪讘讜专 讛谉 诇讘 讘讬转 讚讬谉 诪转谞讛 注诇讬讛谉 讜讻讚驻讬' 讛讛讬讗 讚讛讻讗 讚讗诐 讻谉 讗诪讗讬 讬诪讜转讜 讜讬"诇 讚讜讚讗讬 诇讗 讗诪专讬谞谉 诇讘 讘"讚 诪转谞讛 注诇讬讛诐 讘讗讘讜讚讬谉 讚诇拽诪谉 讜讻谉 讘讛讛讬讗 讚讛讻讗 讚诪转 讗' 诪讛谉 讻讬讜谉 讚讗讘讜讚讬谉 讜讛讛讬讗 讚讛讻讗 诇讗 砖讻讬讞讬 讗讬谉 诇讘 讘"讚 诪转谞讛 讘讛谉 讜讻讚诪砖谞讬 注诇讛 讚讛讛讬讗 驻专 讜砖注讬专 砖讗讘讚讜 讘讛讚讬讗 讘驻"拽 讚砖讘讜注讜转 (讚祝 讬"讗) 讗讘讜讚讬诐 拽讗诪专转 砖讗谞讬 讗讘讜讚讬谉 讚诇讗 砖讻讬讞讬 讜诇讗 讞砖讜 讘"讚 诇讛转谞讜转 注诇讬讛谉 讜讻"砖 讛讗 讚诪转 讗' 诪讛诐 讚诇讗 砖讻讬讞讬 讬讜转专 讚诇讗 讞砖讜 讜讛讚专讗 拽讜砖讬讗 诇讚讜讻转讬讛 讗诪讗讬 讬拽讞 讝讜讙 诇砖谞讬 讛讗 讘注讬谞谉 诇拽讬讞转谉 讻讗讞讚 诇讻转讞讬诇讛 诇诪爪讜讛 [讛讗讬 转讬' 讻诪讜 转讬' 讛讘' 诇注讬诇 专拽 讘砖讬谞讜讬 诇砖讜谉 讜诪讞诪转 砖讘谞讜住讞 讛讗' 讛讬讛 拽专讜注 讜讞住专 讜讛讜讻专讞转讬 诇讛讜住讬祝 讜诇讛讙讬讛 讘讜 注诇 讻谉 讛注转拽转讬 讻驻讬 诪讛 砖讻转讜讘 讘谞讜住讞 讘'] 讜讬"诇 讚拽专讗 拽驻讬讚 砖讘砖注转 诇拽讬讞讛 讬讛讬讜 讘' 砖注讬专讬诐 讻讗讞讚 砖讬讛讗 讗' 专讗讜讬 诇砖诐 讜讗' 诇注讝讗讝诇 讜诇讗 拽驻讬讚 砖讬讛讬讜 讚讜讜拽讗 讛砖诇 砖诐 讜砖诇 注讝讗讝诇 诪谉 讛谞拽讞讬诐 讘讘转 讗讞转 讗诇讗 讻讬讜谉 砖诇拽讞 讘' 砖注讬专讬诐 讘讘转 讗讞转 讛专讗砖讜谉 讗' 诇砖诐 讜讗' 诇注讝讗讝诇 住讙讬 讘讛讻讬 讛诇讻讱 讻砖诇拽讞 讘' 砖注讬专讬诐 讛专讗讜讬讬谉 诇讻讱 讘砖注转 诇拽讬讞讛 住讙讬 讜讗注"讙 砖诇讘转专 讻谉 诪转 讗' 诪讛诐 讛谞砖讗专 专讗讜讬 注讚讬讬谉 讻讬讜谉 砖讛讜讗 讘讗 诪谉 讛谞诇拽讞讬谉 讝讜讙 讜讛讻讬 谞诪讬 讻砖诇讜拽讞 诇讜 讗' 诇讝讜讙 讛讗 讘砖注转 诇拽讬讞转讜 讜讛拽讚讬砖讜 砖诇 讝讛 讬砖 诇讜 讘谉 讝讜讙 讝讛 讛谞砖讗专 诪讝讜讙 讗'. 注"讻:


讗诐 诪砖讛讙专讬诇 诪转 讬讘讬讗 讘' 讘转讞讬诇讛 讛拽砖讜 讘转"讬 讗诪讗讬 讗讬谞讜 诪讜讻讬讞 诇注讬诇 专讬砖 驻"讚 (讚祝 诇"讟) 诪讛讗 讚讛讙专诇讛 注讻"驻 诇专' 谞讞诪讬讛 讘讚讬注讘讚 诪注讻讘 讚讗讬 讗讬谞讜 讗诇讗 诇诪爪讜讛 讬讘讬讗 讞讘讬专讜 砖诇讗 讘讛讙专诇讛 讻讚讗专"砖 讘讙诪' 讜讻讚驻讬' 讙讘讬 诇拽讬讞转谉 讻讗讞讚 讻讬讜谉 讚讗讬谞讜 讗诇讗 诇诪爪讜讛 诪砖讜诐 讛讻讬 讗诐 注讚 砖诇讗 讛讙专讬诇 诪转 讬拽讞 讝讜讙 诇讘' 讜转讬' 诇驻讬 砖注讬拽专 诪爪讜转讜 诪讗转诪讜诇 讜讗注"讙 讚诇拽讬讞转讜 讬讻讜诇 诇讚讞讜转 讬讜诐 讛讻驻讜专讬诐 讻讚讗' 驻"讜 讚驻住讞讬诐 (讚祝 住"讜) 讜讘专"驻 砖讜讗诇 讜讻谉 注专讘 驻住讞 砖讞诇 诇讛讬讜转 讘砖讘转 诪谞讬讞 讟诇讬转讜 讗爪诇讜 讜讻讜' 诪"诪 讗讬谉 注讬拽专 诇拽讬讞转讜 讘讬讜诐 讛讻驻讜专讬诐 讜诇讻讗讜专讛 讚讘专讬讛诐 转诪讜讛讬诐 讜讗讬谞诐 诪讜讘谞讬诐 讻诇诇 讚诪讛 诇讬 讗诐 讬讘讬讗 讘' 讘转讞讬诇讛 诇诪讘讬讗 讞讘讬专讜 砖诇讗 讘讛讙专诇讛 讻讬讜谉 砖诪转 诪砖讛讙专讬诇 讛讜讬 诇讬讛 讘讬讜诐 讛讻驻讜专讬诐 讗驻讬诇讜 讗诐 诪讘讬讗 讘' 讘转讞讬诇讛 注讬拽专 讛诇拽讬讞讛 讚诪讗转诪讜诇 诇驻讬 讚讘专讬 讛转讜住' 讗讬 讗驻砖专 诇拽讬讬诐 讜讗讚专讘讛 讛讗讬 讙专注 讟驻讬 讻砖诪讘讬讗 讘' 讘转讞讬诇讛 讗讬谉 砖谞讬讛诐 谞诇拽讞讬诐 讻诪爪讜讜转谉 诪讗转诪讜诇 讗讘诇 讗诐 讬拽讞 讝讜讙 诇讗' 讛谞砖讗专 讝讛 讛谞砖讗专 谞讬拽讞 诪讬讛讗 诪讗转诪讜诇 讻诪爪讜讜转讜 讜讗讜诇讬 讬讗诪专讜 讚诇讗 讚诪讬 [诇专讬砖讗 讚讛转诐 讬拽讞 讝讜讙] 诇讘' 讗注"讙 讚讗讬谉 诇拽讬讞转谉 讻讗讞讚 讝讛 注讚讬祝 诪砖讬讘讬讗 讘' 讚讗讬谞讜 诪拽讬讬诐 讘砖谞讬讛诐 注讬拽专 诇拽讬讞讛 诪讗转诪讜诇 讗讘诇 讻砖讬拽讞 讝讜讙 谞讛讬 讚讘讝讛 [讛讞讚砖 讗讬谞讜 诪拽讬讬诐 注讬拽专 诇拽讬讞讛] 讚诪讗转诪讜诇 讘讛谞砖讗专 诪讬讛讜 诪拽讬讬诐 讚讛讗 诇拽讞讜 讜讛驻专讬砖讜 诪讗转诪讜诇 诪"诪 讘诪转 诪砖讛讙专讬诇 讬讘讬讗 讘' 讘转讞讬诇讛 讚讗注"讙 [讚讗讬谞讜 诪讞讬讬诐 注讬拽专 诪爪讜转 诇拽讬讞讛 诪讗转诪讜诇 讘砖谞讬讛诐 讗驻讬诇讜 讛讻讬 讛讗 注讚讬祝 讟驻讬 讚诪拽讬讬诐 转专转讬 诪爪讜转 讛讙专诇讛 讜诪爪讜转 诇拽讬讞讛 讻讗讞讚 讗注"讙 讚讗讬谞讜 诪拽讬讬诐 注讬拽专 诇拽讬讞讛 讚诪讗转诪讜诇 诪砖讬拽讞 讝讜讙 诇讘' 砖讬拽讬讬诐] 诇拽讬讞讛 讚讗转诪讜诇 讘讛谞砖讗专 诇讞讜讚 讜讬讘讟诇 转专转讬 讛讙专诇讛 讜诇拽讬讞转谉 讻讗讞讚 讜住诪讬 转专转讬 诪拽诪讬 讞讚讗 诪"诪 注讚讬讬谉 讗讬谞讜 [谞讜讞 诇讬 讘讝讛 讚讙诐 讘注讚 砖诇讗 讛讙专讬诇] 讟驻讬 注讚讬祝 诇讛讘讬讗 讘' 讚讗讬谞讜 注讜讘专 注诇 砖转讬讛谉 讗诇讗 注讬拽专 诪爪讜讜转 讛驻专砖讛 讚诪讗转诪讜诇 讗讘诇 诇拽讬讞转谉 讻讗讞讚 拽讬讬诐 讘砖谞讬讛诐 [诪砖讬拽讞 讝讜讙 诇讘' 讚诇拽讬讞转谉 讻讗讞讚] 诇讗 拽讬讬诐 讘砖谞讬讛诐 讜谞讜住祝 注诇 讛砖谞讬 砖诇讗 拽讬讬诐 讘讜 注讬拽专 讛驻专砖讛 讚诪讗转诪讜诇 讜讻诪"砖 讙诐 讛讗 讙讜驻讬讛 讚驻讬' 讚注讬拽专 诪爪讜讜转 讛驻专砖讛 [诪注专讘 讬讜诐 讛讻驻讜专讬诐 讚讜讜拽讗 诇讗 讬讚注谞讗 讛讬讻讗] 专诪讬讝讗 讛讗:

